Txondorra larunbaterako prest - Satrustegi - Guaixe.eus\nTxondorra larunbaterako prest\nGuaixe 2018-07-19 19:47\nAurtengo Arakilgo egunaren erakargarrietako bat Satrustegin dagoen txondorra izanen da. Larunbateko ospakizunean piztuko dute ikatza egiteko “labea”. Baina hori hala izateko auzolan ederrak egin dituzte Satrustegin. Aurreko bietan haritz egurra moztu eta herriko intxordira eraman zuten. Horretaz aparte, txondor-plaza egin zuten ere.\nLana errematatzea falta zitzaien, txondorra egitea, eta larunbatean egin zuten. 08:00etan dozena bat satrustegiar elkartu ziren eta egurra pilatzen hasi ziren. Haiei 10:00etan beste 30 bat arakildar batu zitzaizkien. Bi ordu eta erdi behar izan zituzten forma emateko eta ia bukatzeko. Egurren gainean agotza jarri zuten eta guztia lurrez estali zuten. Biloriatik etorritako Miguel ikazkina izan zen gidari. Egindako lanak otamena merezi zuen eta hala egin zuten 11:30ean. Bigarren txondor bat egin zuten ere. Hura bukatu gabe, irekita utzi zuten, bisitariek txondor bat nolakoa den ezagut dezaten. Txondorra babesteko, satrustegiarrek aterpea egiteko asmoa dute.\nHaurrak eta aktorea bisitan\nEguerdian 15 bat haurrek parte hartu zuten haiei zuzendutako tailerrean. Bakoitzak bere txondor txikia egin zuen eta ikatzarekin margotzeko aukera izan zuten. Ederki pasatzeaz aparte, garai bateko ikazkintza zer zen ikasteko aukera aparta izan zuten. Eta ikazkintzari eskainitako larunbatera arakildar berri bat gonbidatu zuten: Patxi Bisquert Manterola aktorea, Montxo Armendariz zuzendariaren esanetara Tasio filmean (1984) Urbasako ikazkinaren papera jokatu zuena. Bisquert bere seme-alabez lagunduta joan zen Satrustegiko txondorra ikustera.\nAurreneko 6 argazkiak: Satrustegiko Kontzejua.


Goazen Pintxotan - Visit Santurtzi\nNIK … HARTUKO DUT\nEuskadin ondo jateko ez dugu mahai baten bueltan zertan eseri.\nGure kultura gozatu eta jendea ezagutzeko modurik onenetako bat potetan edo txikiteoan ibiltzea da, hau da, tabernaz taberna joatea txikitoak (baso txiki bat ardo) edo zuritoak (baso txiki bat garagardo) hartzen, eta sarritan eurekin batera, pintxoak ere bai.\nZergatik deitzen zaie “pintxoak”?\nDuela urte batzuk janari puska bat ogi-xerra baten gainean “pintxatzen” zen zurezko txotxa baten bidez. Hortik datorkie izena.\nSanturtzin pitxotarako zenbait gune daude. Hor elkartzen dira koadrilak (lagun-taldeak) honetaz eta hartaz hitz egiteko.\nDenetiko pintxoak topa ditzakezue. Egiteko pintxo tradizional errazenetatik hasi, eta mokadu original eta berezietaraino.\nUrtero Santurtziko ostalaritza-lokalek PINTXOEN LEHIAKETAN hartzen dute parte. Pintxo berriak prestatzen dituzte, eta publikoak eta epaimahai batek puntuatu eta hiru onenak aukeratzen dituzte.\nGure agendan begiratu dezakezu noiz egiten den.\nPintxo-poteak arrakasta handia lortu du herrian. Kontua zera da, tabernetan pintxo eta pote bana hartzea baina prezio berezian. Tabernek asteko egun jakin batean eskaintzen dute aukera hori, pintxoa eta potea merkeago.\nSanturtziko auzo batzuetan ostegun arratsaldeetan izaten da.\nPintxo guneak Santurtzin\nHurrengo mapan, herritarrentzat eta bisitarientzat herriko pintxo gunerik ohikoenak aurki ditzakezu.


Euskal Herritik Santutxura - bizkaie.biz\nEuskal Herritik Santutxura\nGorka Intxaurbe Etxebarria\t2007-01-26 01:00 Bertsolaritzea\nSantutxuko bertso-eskoleak 25 urte baino gehiago daroaz Bilboko auzoak biztuten. Bertsotan ikasi, jente aurrerako konfidantzea hartu eta bertsolari diranak pasau dira bertatik edo bertan dabiz.\nUrteen joan-etorriek ozen esan deuskue bertso-eskolak dirazala rima eta doinuen oinarria. Sortu ziranetik gaur egun arte gogor dabiz behar horretan. Gure herrian alderik-alde hainbat bertso-eskola topau geinkez. Bertsoari serio ekiteko, lehenengo pausuak emoteko edo giro onean orduak pasetako leku aproposak izan leitekez. Danak daukiez euren berezitasunak eta oraingoan bertso-eskoletako bat hobeto ezagutzeko, hona hemen Santutxukoaren ganeko kontu batzuk.\nSantutxuko bertso-eskoleak 25 urte baino gehiago daroaz Bilboko auzoak biztuten. Bertsotan ikasi, jente aurrerako konfidantzea hartu eta bertsolari diranak pasau dira bertatik edo bertan dabiz. Askok erabagi gura izan dabe bide hori, Sorgintxuloren itxierea lekuko, baina inoz baino irudimen handiagoagaz dagoz. Arkaitz Estiballesen berbak aintzat hartuta, eskolea sortu zanean, euskal giro bat eregitea eukan helburu eta euskal giro hori lagun euskaldunen giroa bihurtu jaken.\nHalanda bere, lehen aitatu dodan legez, badago zeozer hasiera batean ez egoana. Bilbo edo inguru hurrekoak ez eze, urrunagotik etorritako kide asko batu jakez aspaldian. Bizkaiko kapitalera ikastera etorri eta AEKko bertso triki-pandero euskaltegian habia egin dabe, liburuak, 20:30ean hasi eta 22:00era arte behintzat edo beranduago, behar dan lekuan itxita.\nJokin Labaien (Arrasate), Uxue Alberdi (Elgoibar), Gorka ‘Berasa’ (Ordizia), Beñat Gaztelumendi (Añorga), Agin Rezola (Astigarraga), Jon Martin eta Alaia Martin (Oiartzun) dira zerrenda luze honetako lagunak nahiz eta besteren bat be egongo dan pasautakoa. Danak be bertsoa bizi eta bertsoa bizi arazo egiten dabenak. Ganera aspaldian, sariketa idatzi eta bapatekoz bete dabez euren zorroak. Hurrekoak eta urrunagokoak alkar hartuta, berba egiteko, barre egiteko, bertsotan egiteko eta denporea badago txapelketak preparetako talde bat osotuten dabe.\nEz geunkez aitatu barik itxi gura bertso eskolatik zehar galapan datozan bertsolari gaztetxoagoak. Azken batean, eurak dira beste 25 urtez Santutxuko eskoleak bertsotan eta euskeraz segiduteko bermea. Danak batera aurrera eroaten dabe Euskal Herriko beste edozein bertso eskolak egiten dauen urteko egitaraua. Bertso saioak dirala, berbarako, Karmelo plazan antolatzen dirazan Udaberriko bertso-saio jentetsuak edo Aste Nagusikoak, gai-jartzaile edo irakasle beharrak edo ezinbestekoak diran bazkari, afari eta horreen bien osteko erremateak


Kudeaketa kolektiboaren bitartez Ondare arkitektonikoa hiri sisteman txertatzen laguntzeko gida aurkeztu da - Albisteen atala - Kultura - Kultura\nKudeaketa kolektiboaren bitartez Ondare arkitektonikoa hiri sisteman txertatzen laguntzeko gida aurkeztu da\nOndarearen kudeaketan adituak diren pertsonen parte-hartzeari esker egin den gida aurkeztu dute gaur goizean Gipuzkoako EHAEOk eta Gipuzkoako Foru Aldundiak.\nGipuzkoako ondare arkitektonikoan esku hartzeko gidaliburua, talde kudeaketa baterantz, liburua aurkeztu da Euskadiko Arkitektura Institutuaren egoitzan, Donostian. Gida hau, Euskal Herriko Arkitektoen Elkargo Ofizialaren Gipuzkoako ordezkaritzak sustatu du Gipuzkoako Foru Aldundiaren Kultura sailaren laguntzarekin. Ondarearen kudeaketan adituak diren pertsonen parte-hartzea izan du proiektuak eta lau urteko lan prozesuaren ostean argitaratu da. Argitalpenaren helburua Ondare arkitektonikoaren elementuak hiri sisteman txertatzeko prozesuetarako erreminta izatea da, kudeaketa kolektiboa eta eremu jasangarrian bultzatuz, kultura, gizarte eta ekonomiaren ikuspuntutik.\nAurkezpen ekitaldian Josean Medina Murua, Euskadiko Arkitektura Institutuko zuzendaria; María José Tellería, Gipuzkoako Foru Aldundiaren kultura departamentuko zuzendaria; Juana Otxoa-Errarte, Gipuzkoako EHAEOren presidentea eta Claudia Pennese, gidaren egilea Mikel Diaz de Ilarrazak hartu dute parte.\nJosean Medina Muruak pozez hartu du argitalpena kontzeptuak argitzeko eta ondarea nola babestu behar den jakiteko balioko baitu. Bestalde, María Jose Telleriak adierazi du:Erreminta honek gure ondarea balioan jartzeko eta ditugun baliabideak aprobetxatzen jarraitzeko balioko digu. Juana Otxoa-Errartek parte-hartzaileen lan desinteresatua eskertu du eta azpimarratu nahi izan du zeinen garrantzitsua den gure lurraldeko ondare arkitektonikoa zaintzea eta balioan jartzearen hiri-garapeneko estrategia jasangarri gisa, beste batzuen artean. Azkenik, Claudia Pennesek hartu du hitza eta gida hau herritarrentzat erabilgarria izateko sortu dela esandu, herriko ondare arkitektonikoa analizatu eta ondare hori nola berrerabili dezaketen ezagutzeko.\nGida, euskaraz eta gaztelaniaz idatzita, liburu-dendetan eskuragarri dago.


Euskal Kultura Ondarearen babesaren arloari bideratutako ikerketa-lan egiteko dirulaguntzak 2019-2020 epealdian - Eusko Jaurlaritza\nEBAZPENA, 2019ko abenduaren 2koa, Kulturako sailburuordearena, zeinaren bidez ematen baitira euskal kultura-ondarearen babesaren arloari aplikatutako ikerketa-lanak 2019an eta 2020an egiteko dirulaguntzak [2020/01/13]\nBalantze eta gastuen zerrenda (pdf , 1.28 MB)\nFormularioak honako hauek ditu: balantzea, aurkeztutako gastu-frogagirien zerrenda eta beste diru-laguntza edo diru-sarrera batzuen aitorpena. Gogoratu balantzeak orekatua izan behar duela, eta, beraz, gastuen zenbateko osoak diru-sarreren zenbateko bera izan behar duela. PFEZ kontzeptuan atxikitako diru-laguntzaren zatia ezin da gastu gisa jaso.\nFrogagirien zerrenda aparteko dokumentu batean aurkez daiteke, taula batean edo kalkulu-orri batean, betiere inprimakiaren ereduari jarraitzen badio egiturari eta edukiari dagokienez.\nLana egiteko beste diru-laguntza edo diru-sarrerarik jaso baduzu, zenbatekoa eta eman duen erakundea adierazi behar dituzu inprimakiko Beste diru-laguntza batzuk atalean.\nZinpeko deklarazioaren bidez, diruz lagundutako jardueraren gastuen eta sarreren behin betiko balantze orekatua -ahalik eta banakatuena-, egoitza elektronikoan eta agindu honen 8. artikuluaren 5. apartatuan adierazitako tokietan eskura daitekeen ereduaren arabera. Egindako gastuen zerrenda sailkatua eta korrelatiboki zenbakitua, hartzekoduna eta egiaztagiria adierazita, baita alderdi hauek ere: zenbatekoa, jaulkipen-data, jarduerari egotzitako gastuaren zenbatekoa, zerga-oinarria eta BEZa banakatuta. Balantzea izeneko inprimakian jasotako taularen bidez egin ahalko da, edo bereiz aurkeztu, kalkulu-orri batean, betiere datu-eredu berari jarraituta.\nFormularioak honako hauek ditu: balantzea, aurkeztutako gastu-frogagirien zerrenda eta beste diru-laguntza edo diru-sarrera batzuen aitorpena.\nInprimakia bete, inprimitu eta sinatu ezazu, bestelako dokumentazioarekin aurkezteko.


Azterketa baten arabera, Espainiara abuztura iritsi ziren turistek 2005ean baino %3,5 gehiago gastatu zuten. | Consumer\nAzterketa baten arabera, Espainiara abuztura iritsi ziren turistek 2005ean baino %3,5 gehiago gastatu zuten.\nBisitari-kopurua ere hazi egin zen, baina batez besteko egonaldia 10 gauera murriztu zen.\nTurismo Ikasketen Institutuak (IET) adierazi du 2006ko lehen zortzi hilabeteetan Espainiara etorritako turistek 31.199 milioi euro gastatu zituztela. Horrek esan nahi du 2005eko epe berarekin alderatuz %3,5 handitu dela, iturri beraren arabera.\nAurreko urteko lehen zortzi hilabeteetan baino %1,4 gutxiago, turista bakoitzeko batez besteko gastua 795 eurokoa izan zen aldi horretan. Gainera, eguneko batez besteko kontsumoa 84 eurokoa izan zen eguneko, %0,4 handiagoa eta batez besteko egonaldia 9 gauekoa, %1,9 gutxiago.\nHalaber, IETek baieztatu du sarrerak guztira 39,2 milioi izan zirela, %5 gehiago. Abuztuan 7 milioi turista iritsi ziren Espainiara, %3,4 gehiago, eta 5.970 milioi euro eman zituzten, %6 gehiago. Batez besteko egonaldia %1,7 murriztu zen, 10 gauetara arte, bai bidaiariko batez besteko gastua (850 euro), bai eguneko batez bestekoa (83 euro eguneko) %2,6 eta %4,4 igo ziren, hurrenez hurren.\nGastu osoaren %90,3 abuztuan heldu ziren europarrek egin zuten, batez ere britainiarrek eta alemaniarrek, batez ere Balear Uharteetara eta Kanarietara. Bestalde, frantsesek Katalunia aukeratu zuten batez ere; italiarrek Katalunia eta Balearrak aukeratu zituzten, eta holandarrek Valentziako Erkidegoa, Katalunia eta Kanariak.\nEspainia gasto-eu turistak


Errepideko istripuen prebentzioaz sentsibilizatzeko 'Don’t be Dummy' programa ezagutuko dute bihar herriko ikasleek - Uztarria (Azpeitia)\n2020ko otsailek 27, OSTEGUNE\n2019ko ira. 12a, 13:24\nSaioan zehar trafiko istripuetan izandako bizipenak kontatuko dituzte Inma Aramendik (udaltzaina), Ibon Errazuk (suhiltzailea) eta Alaitz Arbillak (bizkarrezur-muineko lesioa duen neska). Testigantza horiek lehen pertsonan kontatuko dizkiete ikasleei, abiadura kulturaren inguruan gazteak kontzientziatzea eta auto eta moto istripuak saihestea helburu.\n'Bizitzaz blai' egitasmoaren barruan Soreasun egindako aurkezpen bateko irudia. Ikusi haundiago | Argazki originala\nGazteak trafiko istripuen prebentzioaz sentsibilizatzeko egitasmoa da Dont' be Dummy, Eusko Jaurlaritzaren Segurtasun Sailak sustatutakoa. Bihar, ostirala, Azpeitian aurkeztuko dute Don't be Dummy programa, eta aurkezpenean izango dira Iraurgi Ikastetxeko, Azpeitiko Ikastola Ikasberriko eta Urola Ikastolako ikasleak. Soreasu antzokian aurkeztuko dute Segurtasun Sailaren kontzientziazio kanpaina 09:00etan hasita, eta bertan izango dira herriko hiru ikastetxeetako 15 eta 20 urte bitarteko ikasleak.\nSaioan zehar trafiko istripuetan izandako bizipenak kontatuko dituzte Inma Aramendik (udaltzaina), Ibon Errazuk (suhiltzailea) eta Alaitz Arbillak (bizkarrezur-muineko lesioa duen neska). Testigantza horiek lehen pertsonan kontatuko dizkiete ikasleei, abiadura kulturaren inguruan gazteak kontzientziatzea eta auto eta moto istripuak saihestea helburu. Testigantzak entzuteaz gain, hamabi ikus-entzunezko ikusiko dituzte ikasleek biharko saioan. Bideo horietan istripuei lotutako hainbat gai jorratzen dira, hala nola alkohola, lesioak, ospitalea eta lesio motak.\nEusko Jaurlaritzaren arabera, orain arte, Araba, Bizkaia de Gipuzkoako 41 udalerritan eskaini dituzte kontzientziazio saioak, eta dagoeneko 65 aurkezpenetik gora egin dituzte: "Orotara, 14.000 ikaslek baino gehiagok hartu dute parte saioetan eta 70 lekukotik gora ausartu dira beraien esperientzia pertsonala kontatzera".\nHelburu berarekin, autoan edo motoan behar baino abiadura handiagoan ibiltzeak izan ditzakeen arriskuez kontzientziatzeko, Azpeitiko Udalak Bizitzaz blai egitasmoa jarri zuen martxan 2017an, aurrez Errezilgo Udalak abiatutako egitasmoari jarraiki.\n'Ez, eskerrik asko. Gladysen leihoa' dokumentala ikusi ahal izango da datorren asteartean\nOdola emateko aukera izango da gaur arratsaldean


Itsasoarekin maiteminduta - Real Sociedad de Futbol, SAD\nGure urpeko sekzioak ikaragarri maite du itsasoa eta hori da, bataioen bitartez, urpekaritzaren munduan hasi nahi duten pertsonei helarazi nahi dietena. Duela egun batzuk itsasoa beste perspektiba batetik ezagutu nahi zuten pertsona ugari bildu ziren Getariako hondartzan.\nMurgilketekin hasi baino lehen, instruktoreek argibide basikoak eman zizkien parte hartzaileei, hauek lasai egoteko eta beraien konfiantza lortzeko. Behin dena ulertu zutela, uretara sartzen lagundu zieten eta murgilketarekin hasi ziren.\nHorrela sortzen dute harrobia. Kirol hau probatzen duten pertsona gehienek ia beti errepikatzen dute. Uretatik ateratzean oso pozik eta hunkiturik zeuden partaideak, disdira desberdin batekin begietan.


CNC torneaketa zentroa, CNC tornu makina, hornitzaile eta fabrikatzaile Txina\n+ 86-15318444939 Posta elektronikoa: Sales@tsinfa.com\nFresatzeko Makina Unibertsala\nCNC fresatzeko makina unibertsala\nFresatzeko Makina Bertikal Unibertsala\nFresatzeko Makina Horizontal Unibertsala\nZulatzeko eta Fresatzeko Makina\nTornu metalikoen makina\nCNC torneaketa zentroa\nCNC tutuen hariztaketa tornua\nMETALAK ERATZEKO MAKINA\nPrentsa Makina Hidraulikoa\nTxapa mozteko makina hidraulikoa\nXafla tolesteko makina hidraulikoa\nZela Mugikorreko Artezteko TSA40100\nSaddle Azalera Mugikorreko Artezteko TSA2050\nEskuzko Azalera Artezteko M618\nZulatzeko makina erradiala\nHemen zaude: Etxea1 / CNC torneaketa zentroa, CNC tornu makina, hornitzaile eta fabrikatzaileen C. ...\nZehaztasun handiko ardatz anitzeko CNC biraketa zentroa\nTsinfa Txinan CNC torneatzeko makinen hornitzaile eta fabrikatzaile profesionala da. CNC torneaketa zentroak funtzio integrala du, mekanizazio kalitate handia eta abiadura handia. Batez ere pieza birakariak prozesatzeko erabiltzen direnak, orokorrean gainazal zilindrikoa, gainazal konikoa, gainazal esferikoa, zulaketa, fresatzeko zirrikitua eta haria prozesatzea osa ditzakete, gainazal birakari konplexu batzuk ere prozesatu ditzakete, hala nola hiperboloideak. Ardatz anitza eskaeraren arabera gehitu daiteke: c ardatzeko tornua, 3 ardatzeko tornua, 2 ardatzeko tornua, 5 ardatzeko CNC tornua, 4 ardatzeko CNC tornua.\nEraginkortasun handia: CNC torneaketa zentroan, pieza behin estutu ondoren, torneaketa piezak, fresaketa, zulaketa, gontza, haria prozesatzea eta beste prozesatze prozedura batzuk osa ditzake.\nZurruntasun handia: Ohea bereziki tratatzen da barne estresa ezabatzeko.\nDoitasun handikoa: CNC tornuak zuzenean servo motorra erabiltzen du elikatzeko mugimendua baloia torlojua gidatzeko irristatze plakaren eta erremintaren atsedenaldiaren bidez, beraz, elikatze sistemaren egitura asko sinplifikatzen da.\nGalderarik? edo prezioa behar duzu?Deitu iezaguzu + 86-15318444939 telefono zenbakira, eta hitz egin gure aditu ordezkari batekin.Gure: harremanetarako inprimakia ere bete dezakezu.\nCNC torneaketa horizontala salgai:\nTFA40 CNC torneaketa makina\n400 mm-ko diametro birakaria, 30/45 graduko ohe inklinatua, txirbilak kentzeko erosoa, zurruntasun handia\nTFA40-S CNC biraketa zentroa 3 ardatz\n8 estazio ebakitzaile dorrea, fresaketa, zulaketa, torneaketa, prozesatu daitezke, CNC programazioa\nTFA40B ohe inklinatua CNC tornuaren 2 ardatz\nDiametro birakaria 400 mm-koa da, prozesatzeko luzera 500-1000 mm-koa, eta txirbilak kentzeko makina txirbilak automatikoki kentzeko erabil daiteke.\nTFA-8S CNC biraketa zentroa 4 ardatzekin\n8 estazio torneatzeko erreminta dorrea, lau 90 angeluko potentzia buru, lau 0 angeluko potentzia buru\nTFA50 CNC torneaketa zentroa\nLTK serieko ohe lauko CNC tornu makina\nprezio merkea, diametroa 360-16000mm, mekanizazio luzera 500-5000mm,\nCNC torneaketa bideoa:\nZure beharren arabera pertsonaliza dezakegu, jarri harremanetan gurekin soluzioa eta aurrekontua lortzeko\nCNC torneatzeko makinaren abantaila:\nAutomatizazio maila altua: kontrolerako CNC sistema, programaziorako prozesatzeko teknologiaren arabera, prozesu anitz amaitzen dira aldi berean. Mandal hidraulikoarekin, buztaneko eserleku hidraulikoarekin eta robotaren besoarekin hornitu daiteke karga eta deskarga automatikoa prozesatzeko, eskulana asko aurrezten duena eta produkzioaren eraginkortasuna hobetzen duena.\nTxirbilak kentzeko erosoa: aukerako ohe inklinagarria, burdinazko txirbilak txirbilak biltzeko kutxan erortzen dira, kate-plakaren garraiatzaileak txirbilak kentzen bidez egin daitezke.\nSegurtasun ona: guztiz itxitako babesa hartzen da.\nAbiadura handia: Buruaren abiadura nominala 1600 eta 4500 Rpm artean dago\nZer da CNC torneaketa zentroa?\nOhiko CNC tornu ekonomikoek bi ardatz dituzte, X eta Z. Torneaketa zentroak ardatz asko ditu, 3 ardatz, 4 ardatz, 5 ardatz eta abar. Torneaketa eta fresaketa funtzioaz gain, eraginkortasun handiko funtzioa du. Finkatze denborak eta denbora murriztu egiten dira.\nLaburbilduz, CNC torneaketa zentroak ezaugarri hauek ditu:\n(1) Moldagarritasun handia, barietate anitzeko eta sorta txikiko piezak prozesatzeko egokia.\nPieza berri bat prozesatzen duen tornu automatiko edo erdiautomatiko tradizionalean, normalean, makina-erreminta edo makina-erremintaren osagarriak egokitu behar dira, erabilera errazteko.\nMakina-erreminta piezak prozesatzeko eskakizunetara egokitzen da, eta CNC tornu bat forma desberdinetako piezak prozesatzeko, berriz, mekanizazio-prozesua berriro programatu edo aldatu behar du.\nProgramak (softwareak) azkar bete ditzake prozesatzeko eskakizunak eta makinaren hardwarea ordezkatzeko prestaketa teknikoaren denbora asko laburtzen du\nHainbat pieza bakarreko edo sorta txikiko prozesatzeko egokia.\n(2) Mekanizazio zehaztasun handia eta koherentzia ona\nMakina eta elektrizitatea bezalako teknologia altuak eta berriak integratuta daudenez, CNC makina erreminten mekanizazio zehaztasuna makina erreminta arruntena baino handiagoa da orokorrean. CNC makina erreminten garapena.\nMekanizazio prozesua ordenagailuak kontrolatzen du aurreko sarrera programaren arabera, eta horrek operadorearen maila tekniko txarra ekiditen du.\nProduktuaren kalitatearen desberdintasunak desberdintasunak eragindakoa. Forma konplexuak dituzten zenbait piezarentzat ia ezinezkoa da makina erreminta arruntek osatzea.\nBaina CNC makina-erremintak helburua lortzeko programa konplexuena baino ez du biltzen, beharrezkoa denean ordenagailuz lagundutako programazioa edo ordenagailua kalkulatzeko ere erabil dezake.\nOrdenagailuz lagundutako prozesamendua. Gainera, CNC makina erremintaren mekanizazio prozesuan ez da eragilearen aldaketa fisiko eta emozionalen eraginik.\n(3) Produktibitate handiagoa eta prozesatzeko kostu txikiagoa du\nMakina erremintaren produktibitatea zati bat prozesatzeko behar den denborari dagokio batez ere, maniobra denbora eta denbora laguntzailea barne. zenbakia\nTornuaren ardatzaren abiadura eta jarioaren abiadura kontrolatu daitezke, eta abiadura erregularra erregula daiteke. Ebaketa abiadura onena mekanizatu bitartean hauta daiteke.\nEbaketa parametroak optimizatzeko, produktibitatea asko hobetzen da,\nProzesatzeko kostua murriztu egiten da, batez ere ekoizpen masiboko zatientzat. Zenbat eta handiagoa izan sorta, orduan eta txikiagoa da prozesatzeko kostua.\nMasa ekoizteko, batez ere masa ekoizpenean, prozesatzeko eraginkortasuna eta eraginkortasuna azpimarratu behar dira prozesatzeko kalitatea bermatzeko premisan\nProzesuaren egonkortasuna, prozesatzeko teknologia eta sorta txiki bakarra desberdinak dira. Adibidez, lanabesen hautaketa, erreminten bide antolaketa eta erreminten antolaketa\nErabilera kokapena eta erabilera ordena ondo aztertu behar dira, eta dagokion edukia hurrengo atalean sartuko da.\nMasa ekoizpenaren kontrakoa pieza bakarreko produkzioa da. Pieza bakarreko produkzioaren ezaugarririk garrantzitsuena lehenengo pasatze tasa ziurtatzea da, batez ere kalitate bakarra.\nForma konplexuak eta doitasun handiko eskakizunak dituzten piezak. Bigarrenik, pieza bakarreko produkzioaren arrakasta-tasarekin alderatuta. Pieza bakarreko produkzioa\nErabilitako NC prozesua erremintaren ibilbidean, erremintaren antolamenduan eta erreminta aldatzeko puntuan ezartzearen produkzio masiboaren desberdina da. Eta sorta ekoizpena\nEkoizpenarekin alderatuta, pieza bakarreko ekoizpenak produkzioa prestatzeko denbora luzeegia saihestu behar du.\nZeintzuk dira torneaketa zentro motak?\nTorneaketa zentroak CNC tornuan hainbat ardatz gehitzea aipatzen du, beraz, tornuak torneaketa funtzioa ez ezik fresatzeko funtzioa ere izan dezan. 3 ardatzeko torneatzeko makina, 4 ardatz, 5 ardatz.\nOhearen inklinazioaren angeluaren arabera, ohe ebakitzeko zentro lauan eta ohe ebakitzeko zentro inklinatuan bana daiteke.\nBuruaren posizioaren arabera, biraketa bertikaleko zentroan eta biraketa horizontalean banatu daiteke.\nDiametro birakarien eta mekanizazio luzeren arabera, biraketa astuneko zentroan eta biraketa arineko zentroan bana daiteke.\nZein da segurtasun orokorra CNC torneaketan?\nCNC torneaketa zentroarekin biraketa prozesuan, segurtasun elementu nagusiak hauek dira:\n1. Ardatzak abiadura handian biratzen duenean, ebaketa-jariakinak pieza birakariaren gainean zipriztinduko du.\n2 Abiadura handiko pieza birakaria, baztertzeko arriskua dago\n3. Energia ihesak eragindako deskarga elektrikoaren arriskua\n4. Programa akatsa, tresnak talka egiteko arriskua eragiten duena.\nAipatutako arriskuak ikusita, langileek funtzionamendurako segurtasun eskuliburua bete behar dute\n1. Itxi babeseko atea mekanizazioan zehar ebaketa-fluidoa zipriztindu ez dadin\n2. Mandrina fidagarria erabiltzerakoan, ziurtatu mandala egiaztatu eta blokeatzen duzula pieza lotzean. Aldi berean, itxi babeseko atea eta ez zaitez piezaren aurrean zuzenean egon.\n3. Elektrizitatearen erabilera segurua eta lurrera zuzena. Ekipoak argindarrik gabe konpondu.\n4 Egiaztatu prozedura zuzena dela ziurtatzeko prozesatu aurretik.\nZer produktu egiten dira CNC fresatzeko eta torneatzeko makinarekin?\n- Produktuak CNC fresaketatik egiten dira\nKaxako piezak, gainazaleko pieza konplexuak\nHala nola, errodagailu mota guztiak, haizearen gidatzeko gurpila, gainazal esferikoa, gainazaleko molde mota guztiak, helizeak eta urpeko ibilgailuen helizeak, eta forma libreko gainazaleko beste zenbait forma, piezak mekanizazio zentroaren bidez prozesatu daitezke. Giragailu integrala, injekzio moldea, kautxu moldea, hutsean osatzeko moldea, hozkailuko apar moldea, presio galdaketa moldea, doitasun galdaketa moldea eta abar.\n- Produktuak torneatzeko makinaz eginda daude\nCNC tornuak produktu asko prozesatu ditzake, zaila da banan-banan zerrendatzea. Laburbilduz, CNC tornuak torneaketarako piezak prozesatzen ditu batez ere, hala nola ardatza, mahuka, diskoa, etab.\nZein CNC makina erabiltzen da piezak biratzeko?\nTorneaketa mekanizazio modua da. Pieza biratu egiten da eta motorrak erremintaren euskarria eta erreminta elikatzen du. Mekanizazio mota hau egin dezaketen hainbat tornu mota daude:\nCNC tornu horizontaleko makina, CNC tornu bertikaleko makina, CNC torneaketa makina.\nNolako pieza da egokia CNC tornua prozesatzeko?\n1. Sestra konplexua duten edo tamaina kontrolatzeko zailak diren piezak birakariak\nCNC torneaketa zentroak interpolazio funtzio lineala eta zirkularra duelako, eta CNC torneaketa zentro batzuek zirkularrak ez diren interpolazio funtzio batzuk dituzte.\nKurba interpolazioaren funtzioarekin, edozein kurba plano ingururekin osatutako pieza birakariak biratu ditzake, zatiak egokitzapen kalkuluaren bidez.\n2. Doitasun handiko piezak\nPiezen zehaztasun-eskakizunak tamaina, forma, posizio eta gainazalaren zehaztasun-eskakizunei dagokie, eta horien artean azaleraren zehaztasunak batez ere aipatzen du.\ngainazalaren zimurtasuna. Adibidez, dimentsioko zehaztasuna zilindri eskakizun handiko pieza zilindrikoak dira;\nLerroaren zuzentasuna, biribiltasuna eta inklinazioa lortzeko baldintza handiak dituzten kono piezak; linearen profilerako baldintza handiak dituzten piezak (sestra forma fina)\nZehaztasuneko CNC tornu berezian, sestra geometrikoaren zehaztasuna ere oso altua izan daiteke.\n3. Pieza gogortua prozesatzea\nMolde handien prozesaketan, tamaina handiko eta forma konplexuko piezak daude. Tratamendu termikoa egin ondoren zati horien deformazioa txikia da.\nZaila da zati gogortuak ehotzea, tamaina handia dutelako.\nOrdeztu artezketa biraketa biraketa prozesatzeko eraginkortasuna hobetzeko.\n4. Lan konplexua prozesuarekin\nPiezak kanpoko zirkulua, muturreko aurpegia, alboan fresatzeko zirrikitua, zulaketa biratu behar ditu. Pieza mota honek, normalean, hiru makina-erreminta behar ditu prozesatzeko, tornuak, fresatzeko makinak, zulatzeko makinak, materialak kargatzeko eta deskargatzeko oso kezkagarria da, biraketa zentro bat eros dezakezu prozesatzeko.\nTorneaketa CNC makinaren piezak\nPieza tornuan atxikitzeko erabiltzen den gailuari tornu-gailua deritzo.\nTornu-lanabesak bi kategoriatan banatu daitezke lanpostu orokorretan eta lanabes berezietan.\nLanabes unibertsalak bi motatako piezak edo bi pieza edo gehiago estutzeko gai den lanabes berbera da, adibidez, hiru barailako mandrin bat, lau barailako mandrin bat, malgukizko kramp bat eta tornu baten mandrin unibertsala.\nLanabes berezia prozesu jakin bateko pieza zehatz bat prozesatzeko bereziki diseinatutako lanabesa da.\nLanabesen osagaien konbinazio ezaugarrien arabera banatuz gero, badaude birkonbinatu ezin diren lanabesak eta birkonbinatu daitezkeen lanabesak, azken horri modularra deritzo.\nKalitate fidagarria duen lanabesak produktuaren kalitatea bermatu dezake, prozesatzeko eraginkortasuna hobetu eta makina erreminten erabilera esparrua zabaldu dezake.\nTornu lanetan, piezaren edo kokapen zilindriko zuriaren erabilera gehiena.\nHiru barailetako mandrina, eskuzko, elektriko, pneumatiko, hiru hidraulikoetan banatuta, bezeroaren behar desberdinen arabera, aukeratu dezakezu. Biraketa zentroa, mandrin hidrauliko orokorraren erabilera gehiago, automatizazio maila altua. Egokia batch prozesatzeko.\nOhiko tornuekin alderatuta, CNC tornuek normalean CNC erreminta dorrea erabiltzen dute, egitura bertikal eta horizontaletan banatuta. 4 geltoki, 8 geltoki eta 12 geltoki daude aukeran. Zenbat eta geltoki gehiago, orduan eta prezio handiagoa. Gidatzeko mota desberdinak dorre hidraulikoetan eta dorre elektrikoetan bana daitezke. Oro har, labana dorreko elektrikoaren prezioa nahiko merkeagoa da. Programa CNC sisteman sartuz gero, CNC sistemak irteerako seinalea ebakitzailearen dorrera, tresna aldaketa automatikoa. Eraginkortasun handia.\nBuztana eta mandrinak elkarrekin lan egiten dute pieza finkatzeko. Isatsaren eserlekuak eskuzko eserlekua du, eserlekua hidraulikoa, eserlekua pneumatikoa\nTxirbilak kentzeko makina: torneaketa zentroa prozesatzean, txatarra moztu egingo da, denbora luzez pilatzeko erraza. Txirbilak kentzeko makina erabil daiteke txirbilak kentzeko. Txatarra kanpoko ibilgailura garraiatuko da kate-ilara batetik tratamendu bateratua lortzeko.\nUtzi eremu hau hutsik.\nMotorraren tornu makina\nMetal mozteko banda zerra horizontala\n100+ langile kualifikatu profesional.\n15+ urteko esperientzia\nCNC mekanizazioari buruz jakin behar duzun guztia\nZerez eginda daude segurtasun ateak?\nMetalezko tornu bat nola erabili: Gap Bed Tornu makina eragiketak\nZer da Metal Tornu Makina? Erabilera, definizioa, eragiketak, zatiak, diagrama\nTornu makina sarrera: 16 tornu makina mota\nMakina Erremintaren Txina Hornitzailea\nPosta elektronikoa: sales@tsinfa.com\nTelefonoa: + 86-15318444939\nPosta elektronikoa: service@tsinfa.com\nTelefonoa: + 86-632-5656658\n7 * 24 ordu\nIndustrialdeko 6 zenbakiko parkea, Dadi Road, Tengzhou, Shandong, Txina


Topalabe taldea - Topagunea\nEuskaltzaleen Topagunearen ekimenez sortutako taldea da Topalabe taldea. 2013an egin zuen taldeak lehen bilkura, Euskaltzaleen mugimenduaren Kongresuan onartutako lan-ildo bati erantzunez. Topaguneak soziolinguistika arloko adituz osatutako gogoeta talde baten beharra zuela adosten zen mugimenduaren Kongresuan onartutako ponentzian eta ondoko eginkizunak eman zizkion taldeari: “diskurtso sortzaile izan, mugimenduaren norabidea markatu, hizkuntz politika ofizialen irakurketa egin eta mugimenduaren ahotsaren errepresentazioa izatea”.\nTaldearen sorreratik anitzak izan dira bertan landu diren gogoeta ildo eta aztergaiak, baina orain arteko ibilbidean argitaratutako bi dokumentuak izan dira mugarri nagusiak: 2015ean kaleratutako Berrikasi eta Berrikusi txostena eta 2020an argitaratutako Berrindartu eta jauzi gogoeta.\nKide ezberdinak izan ditu Topalabek urteotan eta taldera batu diren lagunek bi ezaugarri dituzte: soziolinguistikaren arloan badute zeresana, beraien ibilbideagatik (aditu edo aritu bezala), eta euskaltzaleen mugimenduko kide edo hurbileko pertsonak dira. Berrindartu eta jauzi gogoeta argitaratzerakoan ondokoak izan dira taldekideak: Karmelo Aiesta, Kike Amonarriz, Xabier Erize, Mikel Irizar, Iker Martinez de Lagos, Iñaki Martinez de Luna, Jasone Mendizabal eta Jon Sarasua.\nBERRIKASKI ETA BERRIKUSI (2015)\nEuskaltzaletasuna ziklo aldaketa batean zegoela defendatu zuen Topalabe taldeak. Ziklo aldaketa horren azterketa egin zuen Berrikasi eta Berrikusi dokumentuan, azken hamarkadatako irakurketa kritikoa eginez, batetik, eta ziklo berrirako gakoak izan zitezkeen estrategiak iradokiz, bestetik. Gogoeta hauek euskalgintzan zabaldu eta eztabaidatu ziren hurrengo hilabeteetan.\nBERRINDARTU ETA JAUZI (2020)\nGogoeta berri honetan Topalabe taldea osatzen duten lagunek euskararen normalizazioan jauzi sendo bat egiteko garaia dela azpimarratzen dute, eta jauzi horretarako lehentasunezko eremuak zeintzuk diren proposatu, era berean. Bi eremu azpimarratzen dira gogoetan bereziki: lan mundua batetik, eta eremu ez formala, bestetik.


kritiken hemeroteka » Euri kontuak\nEuri kontuak / Jose Luis Otamendi / Susa, 1999\nEuri kontuak Juan Luis Zabala / Administrazioa euskaraz, 2002-07\nEspanturik gabeko prosa xume eta gertukoa da Jose Luis Otamendiren Euri kontuak liburukoa, baina indar, zehaztasun eta distira ikaragarrikoa. Eta halakoxeak dira liburua osatzen duten 20 ipuinetako istorioak ere, sukaldeko mahai gainetik jasotzen ditugun otapurrak bezalakoak: beren xumean, bizitza oso bat laburbiltzeko gauza, geure begiratuak horrretarako indarka emanez gero. Indar horixe ematen die, bete-betean, Otamendiren begiratuak liburuko ipuinetan ageri diren elementu guztiei.\nAurreiritzirik gabeko biluztasun bat igartzen da, sentitzen da, liburu osoaren tonuan, erritmo pausatu, baketsu eta naturalean. Beldurrik gabeko idazle bat bere kezka, kontraesan eta obsesioei zintzotasun osoz begira. Istorioei osotasun trinko eta iradokorra ematen die Otamendik, baina sekula naturaltasun hori galdu gabe, inoiz indarka aritu gabe, horretan ahalegindu izanaren arrastorik utzi gabe.\nIdazlearen barru-barrutik idatzia eta irakurlearen barru-barrura hel dadin landua, liburu gutxitan aurkitu ditut nik literaturari maite dizkiodan dohainak Euri kontuak liburuan bezain ondo uztartuta.


Korterraza Gasteiz film laburren jaialdia « Prentsa oharrak\nKategoriak: Prentsa oharrak — Etiketak: Estíbaliz Canto Hezkuntza eta Kultura zinegotzia, Korterraza Gasteiz film laburren jaialdia, world press photo — Komunikazio Zerbitzua / Servicio de Comunicación — 23 uztaila 2021 11:04\nKorterraza Gasteiz jaialdia Iradier Arenan izango da uztailaren 7tik 11ra\nKategoriak: Prentsa oharrak — Etiketak: Estíbaliz Canto Hezkuntza eta Kultura zinegotzia, Korterraza Gasteiz film laburren jaialdia — Komunikazio Zerbitzua / Servicio de Comunicación — 5 uztaila 2021 12:10\n46 film labur eta 5 kontzertu ikusleek atsegin hartzeko.\nKorterrazaren 12. edizioa Iradier Arenan egingo da uztailaren 7an, 8an, 9an eta 11n. Gasteizko film laburren jaialdian, hiru egunetan proiektatuko dira urteko film laburrik nabarmenenak, eta bost kontzertu izango dira: Corizonas, Capsula, Freedonia, Willis Drummond eta A Contra Blues taldeenak, hain zuzen ere.\n“Pandemia zela eta, aldatu egin behar izan zen Kultura Kaltean! elkarteak antolatutako programa, osasun agintariek ezarritako neurrietara egokitzeko. Aurten Korterraza modu seguruan itzuliko da gure artera, jardueretan parte hartzen duten guztien ongizatea bermatzeko” adierazi du Hezkuntza eta Kultura zinegotzi Estibaliz Cantok, ekitaldia aurkezteko egindako prentsaurrekoan. Orobat izan dira bertan Luis Daniel Bernal, Kutxaren Araba aldeko zuzendaria, eta Xabi Vitoria, ekimena antolatzen duen Kultura Kalean! elkartekoa. “Uztailaren 7tik 11ra Iradier Arenan egingo den Korterraza Gasteiz jaialdiaren 16. ekimenarekin bat egitera gonbidatzen ditugu gasteiztarrak” gaineratu du Cantok.\n“Jendeak aurten primeran pasako duela uste dugu. Film laburrek ohiko kalitate-mailari eusten diote, eta musikari dagokionez, jaialdiak bere 12 urteetan izan duen kartelik onena du, segur aski” azaldu du Xabi Vitoriak. “Iaz bezala, pandemiak zailtasun asko ekarri dizkigu, baina oso pozik gaude aurkezten dugun jarduera-programarekin, eta iaz zein aurten, jaialdi seguru bat egiteko aukera izan dugulako eta kalea kulturaren topagunea izaten lagundu dugulako” gaineratu du.\nKorterraza Gasteizek 46 lan aukeratu ditu uztailaren 7an, 8an eta 9an ikusleei erakusteko, 20:00etatik aurrera. Iradier Arenara bertaratzen direnek atsegin hartu ahako dute “Sail ofiziala”, “Komedia” eta “Erakustaldia” arloetan. Asteazkenean, hilak 7, film labur arabarraren eguna izango da. “Arabako sortzaileen film labur onak ikusi ahalko ditugu: David P. Sañudoren ‘La colcha y la madre’; Mikel Bustamanteren ‘Caníbales; Imanol Ortiz ‘Oculto’; Xabi Vitoriaren ‘El carné’; Paul Urkijoren ‘Dar-Dar’; Pablo Pinedoren ‘El comité’; eta María Elorza eta Koldo Almandozen ‘Quebrantos’.\nHiru saioetarako sarrera librea izango da, lekuak bete arte, eta 2020an bezala, film labur horiek 12 x 8 metroko pantaila ikusgarrian proiektatuko dira.\nHalaber, Korterraza Gasteiz 2021eko proiekzio horien osagarri izango dira abuztuaren 26ko “Korterraza Sensibiliza” saioa (Artium zentro museoan, 21:15ean) eta irailaren 2ko Korterraza Txiki’ (Zumaia plazan, 21:00etan).\nAurtengo epaimahaia Lander Otaola, Gorka Aguinagalde eta Iñigo Salinero aktoreek osatuko dute, eta sail ofizialeko hiru sarien eta ‘Komedia’ sariaren irabazleak aukeratuko dituzte. Hirurak dira jaialdian ikusgai izango den ‘El carné’ film laburreko aktoreak, baina film hori ez da lehiaketan sartuko, Kultura Kalean! elkartearen lankidetzan ekoiztu baita, hau da Korterraza antolatzen duen elkartearekin.\nKorterraza Txiki’ sailerako epaimahai berezia izango da, 7 irakasle hauek osatua: Estefanía Pérez, Irati Hornas, Iara Ibáñez, Iñaki Goñi, Mireia Aizpuru, Iñigo Fernández eta Patricia Sierra. Horiek aukeratuko dituzte haur eta familien saileko bi sariak.\nKorterraza Gasteizek zortzi sari emango ditu 2021ean: Álex Angulo-El Correo-75 aniversario Saria; Keler Saria; Laboral Kutxa Ikusleen Saria; Grupo Eleyco Saria, komediarik onenari; Korterraza Txiki Saria (lehen eta bigarrena); Sensibiliza Saria eta Korterraza Araba Saria.\nZazpi sari horien irabazleak uztailaren 9an emango dira ezagutzera, proiekzioen hirugarren saioaren ondoren. Zortzigarren saria, Bertako Igogailuak-Euskara Sariaren irabazlea ekainaren 22an jakinarazi zen, film laburren hautaketa iragarri zenean. Ibon Landaren ‘Kirolak’ lanak irabazi zuen euskarazko ekoizpena sustatzeko sari hori, eta besteak beste, Korterrazaren sail ofizialean parte hartzea dakar berekin.\nMusikari dagokionez, maila handiko kartela aurkeztu du 2021eko Korterraza Gasteizek, Iradier Arenan 19:30ean egingo diren kontzertuetako. Uztailaren 7an, asteazkena, A Contra Blues taldeak emango dio hasiera jaialdiari; Jonathan Herrero gasteiztarra buru duen rock-blues taldeak. Uztailaren 8an, Willis Drummond taldea izango da, euskal rock talde erreferentea, eta, zine-ikutua era baduena, izan ere 2021eko Goya Sarietarako izendatu zuten Ane filmaren soinu bandako “Nahi ta nahi ez” abestiagatik.\nUztailaren 9an, ostirala, Freedonia taldearekin izango da mugitzeko aukera, estatu mailan ospetsua den soul eta funk taldearekin. Azkenik, jaialdiari amaiera emateko, rock arratsalde bikaina izango da igandean, Corizonas eta Capsula taldeekin. Laster argitaratuko dituzten diskoen abestiak aurkeztuko dituzte bi taldeek.\nKontzerturako sarrerak www.kulturabizia.eus helbidean eskura daitezke.\nProiekzio eta kontzertuak urtero jaialdiari babesa eman diotenen laguntzari esker egin daitezke. Ildo horretan, Korterrazako antolatzaileek eskertu egin nahi izan diote Gasteizko udalari 17.000 euroko lankidetza-hitzarmena izenpetzeagatik. “Oso berri ona da Korterraza jaialdiarentzat. Aurrekontu- eta antolakuntza-egonkortasun handia ematen du, eta Kultura Kalean! taldeak urte hauetan egindako lan ona aitortzea da” adierazi dute elkartetik


Cuzorn - Wikipedia, entziklopedia askea.\n44°32′42″N 0°56′53″E / 44.545°N 0.9481°E / 44.545; 0.948144°32′42″N 0°56′53″E / 44.545°N 0.9481°E / 44.545; 0.9481\nBlanquefort-sur-Briolance, Saint-Front-sur-Lémance, Salles, Gavaudun, Monsempron-Libos eta Fumel\n851 (2019ko urtarrilaren 1a)\n411 (%48.3) 438 (%51.5)\nCuzorn (frantsesez eta ofizialki: Cuzorn) Okzitaniako udalerri bat da. Administratiboki Frantziako Lot eta Garona departamenduan dago, Akitania Berria eskualdean. 2013an 842 biztanle zituen.\n2007an Cuzorn udalerrian erroldatutako biztanleak 842 ziren. Familiak 343 ziren, horien artean 64 pertsona bakarrekoak ziren (24 bakarrik bizi ziren gizonak eta 40 bakarrik bizi ziren emakumeak), 170 seme-alabarik gabeko familiak ziren, 97 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 445 etxebizitza zeuden, 348 familiaren etxebizitza nagusia ziren, 68 bigarren erresidentzia ziren eta 29 hutsik zeuden. 423 etxeak ziren eta 13 apartamentuak ziren. 348 etxebizitza nagusietatik 255 bere jabearen bizilekua ziren, 72 alokairuan okupaturik zeuden eta 21 doan lagata zeuden; 4 etxek gela bat zuten, 11 etxek bi zituzten, 44 etxek hiru zituzten, 105 etxek lau zituzten eta 184 etxek bost zituzten. 264 etxek euren parking plaza propioa zuten azpian. 142 etxetan ibilgailu bat zegoen eta 177 etxetan bat baino gehiago zituzten.\nCuzorn udalerriko biztanleria-piramidea 2009an .\n2007an lan egiteko adina zuten pertsonak 522 ziren, horien artean 358 aktiboak ziren eta 164 inaktiboak ziren. 358 pertsona aktiboetatik 313 lanean zeuden (172 gizon eta 141 emakume) eta 44 langabezian zeuden (19 gizon eta 25 emakume). 164 pertsona inaktiboetatik 45 erretiraturik zeuden, 35 ikasten zeuden eta 84 "bestelako inaktibo" gisa sailkaturik zeuden.\n2009an Cuzorn udalerrian 362 unitate fiskal zeuden, 851 pertsonek osaturik. Pertsona bakoitzeko diru-sarrera fiskalaren mediana urteko 15.854 euro zen.\n2007an zeuden 35 komertzioetatik, 4 bestelako produktu industrialen fabrikazioko enpresak ziren, 9 eraikuntza enpresak ziren, 4 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 2 finantziazio enpresak ziren, 2 higiezinen enpresak ziren, 5 zerbitzu enpresak ziren, 4 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 13 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 autoeskola, 2 igeltseroak, 3 margolariak, 2 iturginak, 1 ile apaindegia eta 2 jatetxeak.\n2000. urtean Cuzorn udalerrian 35 nekazaritza-ustiategi zeuden, 627 hektarea erabiltzen.\nSaint-Front-sur-Lémance (3,9 km)\nGavaudun (5,2 km)\nFumel (5,4 km)\nMonsempron-Libos (6,0 km)\nSalles (6,2 km)\nBlanquefort-sur-Briolance (6,3 km)\nCondezaygues (7,1 km)\nLacapelle-Biron (7,6 km)\nMontayral (7,8 km)\nSaint-Vite (7,9 km)\nBNF: 152611588 (data)


Erantzunkide: Kontziliazio erantzunkidearen aldeko Gipuzkoako enpresen sarea • ZUZEU\nErantzunkide: Kontziliazio erantzunkidearen aldeko Gipuzkoako enpresen sarea –\nDatuek argi erakusten dute kontziliazioaren eta berdintasunaren alorrean asko dagoela egiteko. Are gehiago, gizonek gobernatutako enpresen munduan etorkizun parekide bat lortu nahi baldin bada. Gipuzkoako Foru Aldundiaren ikerketen arabera, lurralde historikoko enpresen %68an, zuzendaritzetan ala erantzukizuneko karguetan dauden emakumeak %40 dira. Hori gutxi balitz, soilik enpresen %14,5ak du berdintasun planen bat. Amatasun eta aitatasun baimenak orokortu egin diren arren (enpresen ia erdiak eman ditu), legeak ezarritakotik harago gutxiengo txiki batek soilik ematen ditu baimen luzeagoak. Kontsultatutako enpresen %23an emakumeren batek hartu du mota honetako baimenen bat, eta soilik %9,7an gizonezkoaren batek. Hori aldatzeko sortu da Aldundiak bultzatu duen Erantzunkide enpresen sarea.\nErantzunkide #EtorkizunaEraikiz-en baitan sortutako ekimenak enpresetako kontziliazioaren eta parekidetasunaren aldeko pausu bat izan nahi du. Markel Olano Ahaldun Nagusiaren arabera antzerako ekimenek “frogatu dute soldaten arrakala murrizteko gai direla edo, zuzendaritza postuetan emakumezkoen presentzia handitu dutela” eta abangoardia izateko sortu da enpresen sarea. Abiatze etapa honetan Erantzunkide sarea enpresa hauek osatzen dute: Alcad, Alcorta Forging Group, Ampo, Angulas Aguinaga, Arazi, Askora, BPG Coordinadores de Seguridad, BPXport, Club Deportivo Bera Bera, Construcciones Moyua, Federación Mercantil de Gipuzkoa, Diputación Foral de Gipuzkoa, Donostia Kultura, Ikerlan, Ikor, Ikusi (Grupo Velatia), Kirolbet, La Guipuzcoana, Mara mara, Matia Fundazioa, Matz Erreka, Transportes Pesa eta Uliazpi. Etorkizuna Eraikiz ekimenaren barruan kontziliazio erantzunkiderako esperientziak martxan jarrita dituzten ala ari diren enpresa eta erakundeak dira. Urte honetan zehar 10 gehiago batzea espero da.\nDesberdintasun iraunkorra gainditzeko\nAhaldun Nagusiak sarea osatzen duten enpresek egindako lehen agerraldian nabarmendu zuenez alor ekonomikoko desberdintasuna “gure lurraldeak duen gainditu gabeko ikasgaia da oraindik”. Gogora ekarri zuenez, emakumeen bataz besteko soldata gizonezkoena baino %25 txikiagoa da eta enpresen zuzendaritzetan emakumeen presentzia neurtzen duen indizea 34 puntukoa da – 0tik 100erako eskalan –, 95ekoa delarik unibertsitate ikasketak egin dituzten emakumeen indizea. Datuei begira “oraindik egiteko asko” dagoela esan du diputatu nagusiak, nahiz eta EAEko Genero Berdintasunaren indizea 69,3 puntukoa izan. Puntuazio honek EAE, Europar Batasuneko lehen 10 herrialdeen artean kokatzen du.\nEmakumeen batez besteko soldata\n%25 txikiagoa da eta empresen zuzendaritzetan\nemakumee presentzia 34 puntukoa -0tik 100erako indizean-\n“Amatasun eta aitatasun baimenetan eta jaiotze tasa handitzeko neurrietan hobekuntzak datoz eta honek bizitza familiarrarekin eta sozialarekin bateratzeko neurrien eskari handiagoa ekarriko duela aurreikusten da”, Olanok azaldu duenez. “Gipuzkoan eraldaketa honek eredu propio baten lanean harrapatu gaitu” esan du diputatu nagusiak. Honela, 2018 urtean jada 30 izango dira, 2.500 langilerengan eraginez, Etorkizuna Eraikiz egitasmoaren baitan kontziliazio erantzunkidea lantzen duten programa pilotuetan parte hartzen duten enpresen kopurua. Honi sortu berria den Erantzunkide Sarea gehitu dio Olanok, hau da, ezagutzak eta esperientziak enpresen artean partekatzeko Gipuzkoako lehen sarea, jadanik lanean dabilena. “Enpresek eta hauek osatzen dituzuen pertsonak berdintasunaren eta kontziliazio erantzunkidearen aldeko erronkara batzeko deia egiten dizuet”, dagoeneko badelako “sare bat, lanerako metodologia bat” eta erronka horretan bidelagun izango dutela Aldundia, adierazi zuen Olanok.\nLegealdi hasieratik, kontziliazioaren esparruan lurraldeko enpresekin mantendu den lankidetza estua balioan jarri du Miren Elgarrestak, Berdintasunerako Organoaren zuzendariak. Hala, Etorkizuna Eraikiz ekimenaren aterkipean hainbat esperientzia abiarazi dituzten hogei bat enpresei eskerrak eman dizkie foru zuzendariak izan duten “anbizioarengatik”, euren enpresetan berdintasunaren eta kontziliazioaren alde eginiko apustuarengatik. Aspirazio hau gainera, aretoan bildutako enpresetako ordezkariek ere partekatzen dutela nabarmendu nahi izan du Elgarrestak, eta esan du, hain zuzen, gaurko topaketak erakusten duela “gure lurraldeko enpresek berdintasuna ongizaterako eta berrikuntzarako faktore gisa” ikusten dutela.\nMarkel Olano: “Erantzunkide sarea etorkizunerako\neraldaketa mugimenduaren abangoardia da”\nAldian behin, Aldunditik neurrien ezarpenaren jarraipena egingo da, ekimenak sendotu eta behar den kasuetan hobekuntzak planteatu eta konponbideak eskaintzeko. Honekin batera, hala aurrez aurre nola on-line baliabideekin, metodologiak, babes-lanabesak, beste enpresen ezagutzak eta informazio buletinak partekatzeko espazio komun bat eratuko da.\nberdintasuna, enpresa, Erantzunkide, Foru aldundia, Gipuzkoa, Markel Olano, parekidetasuna\nArte[faktua] 26: Ekaitz Goienetxea 'Zaldi mamarroa', Irula, Reyes Ilintxeta\n2 pentsamendu “Erantzunkide: Kontziliazio erantzunkidearen aldeko Gipuzkoako enpresen sarea”-ri buruz\nNafar 2018-10-27 00:04\n“karguetan dauden emakumeak %40 dira”? Zer esan nahi dute horrekin? %50,00an egon behar duela guztia? Zenbat pertsona daude direktibo bezala? Honek zertan eragiten digu pertsona arruntoi? Zergatik ez plan bat hiritar orok etxebizitza eta lanbidea izan dezan? En fin… zertarako jarraitu, PNVk progrekeriak babesten dituenean badakigu nora daraman moda honek: zulora.\nMikelats 2018-10-27 11:29\nFeminismoa erabiltzen ari dira herritar xumeen aldeko politikak esanahiz hustu eta denak berdin jarrai dezan. Amarru handia hau agerikoegia da iada denek irensteko, baina inork ez du ahotsa altxatu nahi seinalatua ez izateko. Ale, denak globalismoaren agenda politikoa jarraituz txintxo-txintxo (etxekalte, jakina)


Gorka Idigorasek eta Alain Peñak irabazi dute Gernika-Lumoko Rallya - Busturialdeko Hitza : Busturialdeko Hitza\nGernika-Lumoko Rallyak motor hotsez bete du asteburuan udalerria. 28. aldiz lehiatu zuten proba atzo, eta parte hartu zuten 59 autoen artean onenak izan ziren Gorka Idigoras eta Alain Peña.\nIban Altuna eta Estibaliz Armendariz sailkatu ziren bigarren, eta Gorka Antxustegik eta Xabat Urrestik osatu zuten podiuma.\nProba “polita” egiteko asmoz hasi zuten eguna Idigorasek eta Peñak, eta onenen artean bukatu zuten goizeko saioa. “Gure lasterketa egitera atera gara, ez genuen irabaztea pentsatzen. Nahiko ondo hasi dugu eguna, aurrean egon gara, eta, neutralizazioek lagundu egin digute. Izan ere, gure aurretik oso gogor ari ziren autoak zeuden”, azaldu du Idigorasek. Hala ere, garaipena arratsaldean egindako lanaren ondorioa izan zela dio pilotuak: “Goizean lan ona egin dugula ikusita, arratsaldean estutu eta gehiago arriskatu dugu”.\nGoizeko tarteak “oso azkarrak” izan ziren, eta horietan arriskatzeak “beldur gehiago” ematen duela aitortu zuen irabazleak. Hala ere, atzo erabili zuten estrategiak balio izan zien, eta helburua bete zuten. “Lan ona egiteko asmoz etorri gara Gernikara, Euskadiko Rally Txapelketan lehenengo hiruren artean sailkatzeko aukera geneukalako. Goizean ondo genbiltzala ikusi eta arratsaldean gehiago estutu dugu, helburua guztiz betez”.\nLehen momentutik, euren Renault Clio Sportean gustura joan zirela azpimarratu du Idigorasek. “Dena ondo joan da; kotxea primeran joan da, eta oso pozik gaude”.\nEuskaldiko Rally Txapelketa, berriz, Ioritz Odiaga eta Arkaitz Kobeagarentzat izan da. Esku-eskura zuten txapelketa Gernikara hurreratu aurretik, eta hala mantentzea lortu zuten atzokoan.\nHain zuzen, Kastinparro Racing-eko Odiaga eta Kobeaga izan ziren Julen Bilbao tarteko azkarrenak. Euren atzetik sailkatu ziren Gernika Racing-eko Aratz Zarakondegi eta Aitor Kortazar, eta hirugarrenak izan ziren Iparralde Racingeko Ugaitz Basaras eta Ander Bikandi.\nGernika Racingeko antolatzaileek euren esker ona adierazi diete herritarrei, rallya ikustera gerturatzearren. “Ez da lan erraza izan. Urtez urte oztopo gehiago izaten ditugu, baina azkenean herriaren erdigunera itzuli gara. Eskerrik asko boluntarioei zuen prestutasunagatik eta herritarrei rallya ikustera gerturatzeagatik”.\nJulen Bilbao sarien podiuma.


▷ Altzari eta barne diseinua Bilbon - Bizkaia | Irune Interiorismo\nHasiera > Zerbitzuak > Altzari eta barne-diseinuak\nALTZARI ETA BARNE DISEINUA BILBON\nIrune Torrontegi Barne Diseinuan gune esklusibo zein abegikorrak sortzen ditugu euren espazioen optimizazioa eta erabilgarritasuna une oro presente izanda. Oharkabeko txoko guztiei ahalik eta aprobetxamendu gehiena ematen diegu altzariak diseinatuz, argiztapen-proiektua eginez, ikerketa kromatikoak, testurak konbinatuz edota materialen bidez, beti ere kalitate handiko emaitza bermatuta.\nHasieratik bukaerara arteko kudeaketa\nInguru-psikologia, arkitektura eta diseinuaren arteko oreka bila gabiltza, bezeroaren beharrak asebetetzeaz gain, bizimodu eta esperientziez gozatzeko aukera emango duten guneak sortzeko.\nMateriala, kolorea eta argiztapena nabarmenduz espazio apartak eratzen ditugu, espazio txikiak ahalik eta ondoen aprobetxatzeko asmoz eta, halaber, gune handiak espazio atsegin, bero eta eroso bihurtuta.\nBatzuetan dendetako altzariak eta zaharberritu beharreko etxebizitza edo lokal bat ez datoz bat; hori dela eta, gure lanetan, behar izanez gero, neurrira egindako altzariak diseinatzen ditugu, guneen erabilgarritasuna ahalik eta handiena izan dadin.\nHasierako fasean dena ondo zehaztuta geratzeko, zaharberritu beharreko gelaren banaketarekin batera altzariak diseinatzen ditugu. Kalitate handiko materialak erabiltzen ditugu detaile guztiei erreparatuz. Sukalderako altzariak, banatzeko altzariak, horma-armairuak, jantzigelak, harrera-gelak, oheburukoak, mostradoreak, etab. egiten ditugu. Edozein altzari mota, gune-konplexutasunagatik lan berezia eta neurrira behar dutenak.\nXehetasun guztiak zaintzen ditugu gure egitasmo guzti-guztietan, estetika koherentea nahiz espazio erabilgarria lortzeko. Ondoko urratsak egiten ditugu:\nBezeroarekin batera helburuen ikerketa eta analisia.\nKudeaketa-zerbitzu, aurrekontu eta proiektuaren prestaketa.\nGuneetako beharrak deskribatzen dituzten planoak eta bistak.\nAltzariak aukeratu edo neurrira egin, beharrezkoa balitz.\nAholkularitza-zerbitzu guztiekiko kolaborazioa eta koordinazioa, esaterako, arkitektoak, gremioak..\nZaharberritze proiektu baten material nahiz akaberek berebiziko garrantzia daukate; izan ere, euren berezko ezaugarriengatik hainbat sentsazio eman ahal diote guneari.\nAkaberen garrantzia gure ezaugarrietako bat da. Bai goitik beherako lan batean, bai gela zehatz bateko lan batean detaile guztiak zaintzen ditugu.\nHori dela eta, zaharberritze lan bat egiten hasi aurretik, bezeroari egokitutako aholkularitza-zerbitzua ematen dugu, material aproposak aukeratzeko gelen baliagarritasuna galdu barik.\nIrune Torrontegi Barne Diseinuan eraberritzearen izapide guztiak egiten laguntzen dizugu, adibidez, lanen baimena edota apainketarako osagarriak.\nAgian interesgarria irudituko litzaizuke ere…\nOSOKO ZAHARBERRITZEA ETXEBIZITZETAN\nZure etxearen zaharberritze proiektua Bilbo zein Bizkaia mailan garatzen dugu. Bigarren eskuko etxe, atiko, txalet eta baserrien zaharberritzeetan adituak gara eta daukagun profezional taldeari esker, erabateko zerbitzua eman diezazukegu, dena prest zure etxearekin gozatu dezazun.\nKomertzioetako barne diseinuan aditua den diseinatzaile baten bila zabiltza Bilbon? Dendak zaharberritzen ditugu. Horien aukeren hobetzea xedetzat hartua, sormenezko soluzioak emanez eta erabilgarritasuna une oro presente izanda.\nArgiztapena Barne diseinuko proiektuetan funtzezkoa da eta barne diseinuko espazioen argiztapenean adituak gara. Zure espaziorako argiztapen egokiena aukeratzeko aholkularitza ematen dizugu espazioei giro berezia emateko laguntza eskaini egiten dizugularik.


SAN FRANZISKO ERIA\nEskuz-esku, oñez-oñ, biotzez-biotz Jesusek zauriturik Franzisko, bere antzeko egokia egin ezgeroztik, oñaze askoren erdian ta ongi penaturik neketan bizi zan. Jaungoikozko erida oezaz gañera, biali ziozkan Jesusek beste asko eritasun, zeñak jarri zuten Job Santu bat eginik; bada etzuan alderdi sanorik, ta beragatik besteren eskuaz baliatu biarrian. Keja ordez esan oi zuan itz au: «Jesukristo, nere amoriua, gurutzian josia izandu zan». Duda gabe, gogorazio onekin gozatutzen zituan bere miñak. Egun batetik bestera bere espintua berritutzen ari zan eran, gorputza ari zitzaion erorten. Batetik etzion lanari barkatzen, eta bestetik gorputz guziko oñaziak osoro kimatu zituzten aren indarrak. Eritasun guzien artian mingarriena begitako miña zuan. Ainbesterañoko negarrak erre ziozkan begiak eze, andik sortu zitzaion berebiziko gaitza begietan. Ez egunaz eta ez gabaz, etzion oñaziak utzitzen begirik ixten. Penatzen zion biotza, ezin juan zalako, lenago bezela, predikatzera. Pena guztien erdian arkitzen zuan poz aundia bere begi erietan, negar egiteko aña gauza zirelakoz. Ona zergatik etzuan nai izan egin erremediorik, sendaturik ikustiagatik, bere semiak egin nai izan arren.\nUgolino Kardinal eta anai Eliasek nai zuten egin alegin guzia sendatziagatik. Esaten zioten Santuari artu zitzala erremedio sendagarriak. Anai Eliasek, berriz, esaten zion ez zezala ainbeste negar egin. «Ai, anai Elias nere semia, ez dezazula ori esan! Nola ninteke egon, Jesusen Pasiuaz oroituta, negarrik egin gabe? Ezta begizko argia galtzen badet ere. Guztia izango da eltxuakin bat degun gauza galtzia». «Bai. Aita; utzi biar digu miñ ori zerbait arintzeko moduak egiten». Alde batera ikusten zuan zer gora-bera aundia zijuakion Ordenan Aita-lena galtziarekin; beste aldera, ura miñez ikustiak ematen zion pena. Au zala bide, ezin zutenian alkantzatu Santuaren baimena, beste arrazoi guztiekin, baliatu zan anai Elias, Ordenako buru izatiak ematen zion eskuaz, agindutzeko bere Aita-lenari, utzi zedilla sendatzen.\nEtzuan bigarren aldian agindu biarrik izan. Bertatik umill jarri zan San Franzisko anai Eliasen agindura, eta eraman zuten San Damiana. An ipiñi zuten, Santa Klarak eta aren alabak sendatu zezaten eran, gelatxo batian. Izendatu zituan anai Eliasek lau lagun, egon zitezen San Franziskoren aldamenian. Oek ziran: anai Maseo, anai Rufino, anai Leon eta Rietiko anai Angelo. Asi ziran erremediuakin, bañan alperrik, etzioten miña kentzen. Berrogei egunian egondu zan berebiziko oñaziak supritzen. Zerbait desneke artu zuanian berriz, arratoi taldiak etziokaten sosegurik ematen. Oe gañera ta noranai igotzen zitzaizkan. Ezagutu zuten, Santua pazientziatik atera nairik, diabrua zebillela.\nJAKITEN DU SANTUAK\nAinbeste miñez inguratua zeguan eze, Jaungoikuari egin zion umill orazio au: «Nere Jaun Jaungoikua, bota ezazu begiratu bat niganunz ta lagundu zadazu. Indazu laguntza, nere eritasunak eraman ditzadan pazienkiro». Beriala aditu zuan itz au: «Franzisko, zeren truke diteke eman, zeruko erreinua irebazten duan gauza? Jakin ezazu, bada, oñaze oriek dirala lurrak bere erraieten dauzkan aberastasun guziak baño balio aundiagokuak. Mendiak urre gorrizkuak balirazke ere, eta itsasoko urak balsamu usai gozokuak; oriek emango balitzaizkitzu ere, etzinuzke zure oñaziak oriekgatik eman biar». «O Jauna! Neroni ere uste orretantxen nago. Badakit bialtzen diaztatzula oñaze oek, nere pekatuen arrastuak desegiteko osoro, gero beti izan nadin Zurekin zeruan». Alaiturik biotza zeruko itzekida eder onekin, saltatu zan oietik eta deitu zion Klarari: zeña, nola egoten baizan ere miñez, nai zuan zerbait itz gozorekin alaitu, Jaungoikuaren gogua zan bezela, guzia eramatera Jaunaren amorioz.\nArtan zeudela eldu zitzaien otorduko denbora ta eseri ziran maian. Bat-batean, altxaturik begiez zerurontz, egin zuan oiu: «Bedeinkatua, gloriatua ta goititua izan zaitia, Jauna». Au esanik, bota zuan aozpez bere burua lurrera. Ordu bat osua igaro zuan alaxen mugitu gabe. Kordaratu zanian gero, anai Leonek onginaiaz zerbait adiazi zion, etzela txit egoki maitik ala jeikitzia. Erantzun zion Santuak: «Nola ez nintzan jeikiko? Ni bizi naizan arte, eztiozu iñori esango, Jaungoikuak agertu dit une artan, salbatuko naizela. Leon, nola egon nintekian pozaren aundiz Jaungoikua alabatu gabe? Nik nai det beti Jaungoikuaren izen santua alabatu». Orduan egin zuan «Eguzkiaren kantua», nun ere gonbidatzen ditu kriaturak, eta Jaungoikua alabatzen du oekgatik. Eguzkiaren kantu au liburu onen azkeneko orrietan arkitzen da.\nDenbora artaen, Asisko aundizkiak arkitzen ziran bata bestiaren gorrotuan, eta paketu zituan Santuak, bitarteko jarririk bere burua. Orduan egotzi zion bere eguzkiaren kantuari zortzigarren kopla, zeña dan batek bestiari barkatutzen dionarena.\nIkusten zuten etzala batere sendatutzen Franzisko. Au zala bide, agindu zuan anai Eliasek eraman zezatela Foliñoko errira toki-aldatziak on egingo ziolakuan. Foliñon piskatxo bat arindu zitzaizkon oñaziak. Agertu zitzaion anai Eliasi, lo artian, aitona beneragarri bat, Obispuen eliz-modura ta zuriz jantzita. Onek esan ziokan oraindik bi urtian Aita-lenak sufritu biar zuala, eta gero igaroko zala bizitza obera, nun ere bukatuko ziran oñaziak betiko. Au esan zion San Franziskori, eta berak ere beste ainbeste jakin zuala erantzun zion. Berri au artu zuanian, Eguzkiaren kantuari egotzi zion eriotzaren kopla, zeña da bederatzigarrena.\nEz eriotzak, aiñ gutxi oñaziak etzuten izpi batez atzeratzen San Frantziskoren espiritua. «Betoz esan oi zuan oñaziak; betoz; nik eramango ditut guztiak, Jaungoikuak lagundurik eta Bere graziak indarturik». Foliñoko sendatzallia, medikua, agertu zan Santuarekin txit ongille ta prestu: pagatu zituan erremediotarañokuak bere dirutik. Gure Aita-lenaren biotza, beti esker-on-emalle izanik, beste ainbesterekin al bazuan pagatu zion. Esan zien bere semiai gonbida zezatela bazkaltzera. Erantzun zioten: «Nola genezake gonbidatu? Gure miserian, zer emango diogu? Gure sendatzallia da gizon aberatsa, ta arentzat diño ez daukagu ezer». «Gonbida zazute esan zien berriz. Gure berri ongi daki, eta zer emana ere izango da». Gonbidaturik gelditu zan aien artian sendatzallia, eta jarri zioten maia, al zuten garbien eta modurik onenera. Bazkaltzen asi ta laster deitu zuten atonduan. Deitu zuana zan. Santuaren andre ongille bat. Legua ta erdi urruti bizi zan batek bialtzen zuan mandatari, xexto bat gauza onekin. Ala zion Santuak: «Esaten nintzuten nik, Jaungoikuaren probidentzian txit fede txikia daukazutela».\nItzak itz-bidia emanik, otorduko denboran ari ziran Franziskoren santutasuna neurtutzen. «Zuek berarekin bizi zeratenak ere zion sendatzalliak, ez dezute oraindik ezagutzen zenbateraño aundia dan orren santutasuna. Etxe berri bat egin det orain, eta orma, pareta bat idiki zat, uste det baldin baneuke edozer Santuaren gauza, daukat fedia, nere etxiaren txirritua itxiko lukiala». Au aditzian, ekarri ziozkaten Santuaren ille batzuek. Jarri zituan zirrikartian illiak gaur bezela, eta urrengo goizerako arkitu zan etxia nun idiki zen ezagun etzala. Onela pagatu zuan San Franziskok bere ongillia.\nADITU EZ BEZELAKO\nEGITE MIRAGARRI BAT\nZerbait arindu zitzaizkanian oñaziak, eraman zuten Santa Maria Aingeruenera. An zegualarik, nai zituan itz gozo batzuek trokatu bere seme zarren anai Bernardo Quintabalkuarekin, zeña bizi zen basamortuan, beti Jaungoikuaren gauzetan. Eraman zuan beraz eskutik bere lagun batek Quintabalko anai Bernardo zeguan bakardade artako etxolaren atondora, zeren bakarrik ibilteko txit gutxi ikusten zuan. Deitu zion atonduan Santuak Santuari: «Nere anai Bernardo, atoz itxu pobretxo au konsolatzera». Bernardo arkitzen zan orduan korda galtzen dan oraziuan, eta etzion Aita-lenaren deiari idiki belarririk. Iru aldiz deitu ta erantzun etzionian, illundu zitzaion biotza zerbait. Uste zuan anai Bernardok desobeditu ziola, eta andik irteten zanian, zerbait esan nairik ark egin zuan utsegitiagatik, agindu zion bere lagunari eraman zezela elizatxora, jakin zezan zergatik etzion erantzun anai Bernardok. Agindu zion gero bere lagunari aldegin zezala pixka bat andik: au agindu zion, zeren iñoren aurrian etzion iñori bere utsegitia adiarazten, nun da etzan agiriko obenen bat. Bakarrik gelditu zanian aditu zuan itz bat zerutik: «Gizontxua! Zergatik illuntzen zera eta nastutzen? Gizonak biar du edo ez, Kriatzallia kriaturagatik utzi? Anai Bernardo, zuk deitu diozunian, nerekin zeguan itzegiten». Lotsatu zen Santua itz au adituta. «Nik zer egin det? Deitu diot Jaungoikuarekin itzegiten zeguanari!» Beriala, deiturik bere lagunari, abiatu zan basuan Bernardoren billa. Arkitu zuten beziñ aguro, belaunikatu zen, ta aozpezturik gero, eskatu zion barkaziua. Baña etzan artan gelditu Franzisko. Ordenako buru izatiak ematen zion eskuarekin, ortzaz gora etzinik lurrien, agindu zion oñazpiratu zezala eta pasa zeiola oña auan. Bere Aita-lena alatan ikusita, anai Bernardok eman zion negarrari. Baña agindu zion, eta, nai ta ez, egin biar zuan agindua. Alere egin baño len, somatu zuan egiaz modu miragarri au beste baterako ere, eta esan zion onela bere Aita-lenari: «Aita maitia, obedituko diot gustora, baña nik esana biar du egin ere emendik aurrera». Baietzko itza aurrena atera zion Franziskori, eta gero esan zion: «Bada emendik aurrena topatzen nazun tokian, itzegingo didazu gogor nere utsegitiak arpegira botiaz». Au esanta, penaz ta negarrez jarri zion oña San Franziskori auaren gañian, eta igaruan pasa zan. Beinguarekin ordia libro gelditu zan, Santuak alako gauzak agintzetik.\nNola itz eman zion anai Bernardori topatzen zuan lekuan bere utsegitiak arpegira botatzeko, ordu artatik igesi ibilli oi zan San Franzisko anai Bernardoren, au ez egitiagatik.\nBirtutia da artetsua. Ibilli oi ziran Santuak, ta ala dabiltz, nun-nai ta nundik umillatzeko gaia arkitu. Galdetu lezake emen batek, nola etzion utzi Jaungoikuak anai Bernardori, Aita-lenak deitu zionian, izanik au aren buru, eta ura egonik oni obeditzera biartua. Oar bedi ordia irakurlia, etziola Bernardori Santuak deitu buru zen eskuarekin, bañan bestelaz ta adiskidetasunaz; zeren biartu balu obedientziaz, une berian Jaungoikuak utziko zion, asko aldiz askorekin ikusi dan dan bezela.\nUgaldu zitzaizkan gorputzeko gaitzak, eta, egunetik egunera, zijuazkion aituaz indarrak. Umoriak nastuta gorputz eroria batetik, bestetik berriz etsaiaren ziriak, illundu zuten egun batian. Ona zerengatik bere seme, soñu neurtua ongi jotzen zekian bati, esan zion billa zezala gitar bat, eta arentxen soñuarekin alai zezala. «Aita erantzun zion onek ez ote da gero norbait eskandulatuko?» Au aditzian esan zuan: «Utzi zazu, utzi; naiago det iñori gaizki pentsatzeko bidia ematia baño, illuntasun au sufritu». Gau artan, lo artian, orra nun Aingeru batek desiatzen zuan soñua jotzen dion. Denak aditzen zuten soñu bat gozua ta biotz alaigarria, eta soñularirik etzan agiri. Illuntasun lenagokuak, egin zioten leku, Santuaren biotzian, espirituko atsegin gozo ta eztiari.\nDenbora aietan gertatu zan beste gauza bat guziz miragarria. San Antonio Paduakua ari zan Arezion, probintziko billerari itz-aldi bat egiten. Ura arkitzen zen orduan, San Franzisko zeguan tokitik txit legua askoz aparte. Eman zion San Antoniok asipena itz-aldiari itz oekin: Jesus Nazarenus Rex Judaeorum. Esan zitekian itz oekin deitu ziola bere Aita-lenaren espirituari; zergatikan, San Antonio ari zan denboran itzegiten, ikusi zuten, bai San Antoniok, eta bai anai Monaldok, San Franzisko airian, besuak gurutzian zituala beren aurrian. Egi au San Antonioz ta anai Monaldoz gañera, Franziskok berak aitortu zion anai Leoni, nola egun artan bertan Jaungoikuak jarri zuan Arezion ikusi zitzan bere semiak. Ez gaitu ezertxok ere au sinistatzetik atzeratu biar, zeren gure Santua ez dan bakarrik Jaungoikuak onela jarri izandu duena bi toki, bata bestiagandik txit apartekuetan, une berian. Aita San Antoniorekin berarekin berretan gertatu zan beste ainbeste.\nEzin itz gutxian azaldu diteke, biar aiña, Franziskoren biotzeko gozotasuna bere semiakiko. Aitarik onenak bezela zekian begiratzen bere semien espirituko eritasunai. Iñor illun bazan, Aita-lenak kentzen zion illuntasun au itz gozuakin. Tentazioz inguratua arkitzen bazan iñor, azalduarekin Franziskori, egiten zan erremediuaren jabe. Denbora artan bada, beste askoren artian, ongi probatu zuten Santuaren birtute aundi au anai Rufinok eta anai Riteriok, zeñek arkitzen ziran etsaiaz txit persegituak ta tentatuak; Santuak jarri zituan, bakoitzari zegokion sendagaiarekin.\nAnai Eliasen alegiñak, Santuaren eritasunak sendatzen, etziran txikiak. Jakiñik Rietiko errian sendatzalle txit adituak ta artetsuak zeudela, nun ere orduan Aita Santua bere Kardinalakin ta kortiakin zeguan, eraman zuten Santua aruntza ere. Ozta zabaldu zan errian San Franziskoren etorrera, erri guzia asaldatzia izandu zan, zeren nai izan zuten denak irten bid-erdira. Au Santuak jakitian, ezin bere umiltasunak toki emanik onra ura, guztia aienatziagatik jo zuan San Fabiengo erri txikira, Rietitik txit aldera. Ostatuz jarri zan apaiz-etxian. Laster Rietiko aundizkiak, Kardinalak ere bai, utzi zuten zeuden erria, San Fabiana juateko, Santua ikustiagatik. Gertatu zan, ok guziak Santuarekin itzegiten zeuden bitartian, aien morroi ta bide-lagunak apaizaren maastiari txit albiste alai ta gozua egitia. Maatsak pagatu zuan ederki. Kimatu zuten ta soildu maastia arron ta garbi.\nJende talde ark guztiak aldegin zuanian andik, apaiz jaunak agertu zion bere pena Franziskori esanaz: «Zu nere etxera etorri zeralako, orra zer kaltiak dituztan. On-aurki guztia jan dirate, eta aurten ez nezaket ardorik egin». Galdetu zion Santuak: «Eta zenbat ardo izaten dezu urtian?» «Ondotxo». «Egizu nik esana: Txar guztia ongi bill-ezazu ta jarri zazu tolarian». Agindu bezela Santuak, egin zuan apaizak, ta sekulan baño ardo geiago ta ederragua izandu zuan urte artan.\nSUAK ERRESPETATZEN DU SANTUA\nMilla berreun ta ogei ta bostgarrenian, udazken aldera, sartu zan Rietin. Begitako oñaziak beti irauten zion, eta, artekuen iritzian, sendatuko bazan, biar zitzaion egin, belarriaren goenetik begirunz, burni gorituaz. Lan penagarria au izango zala gizonarentzat, ez genezake dudan jarri. Goritu zituzten burniak. Franziskori ikusi utsak ikara eragiten ziokaten. Itxoiten zion oñaze aundia eramateko, alaitu nai zuan bere burua. Ona zergatik itzegin zion suari onela: «Nere anaia, Jaun txit goikuak eman dizu guzizko edertasuna, eta egin zaitu biarra guretzat. Ergai ontan, bada, mesedez on biar diazu egin. Erregutzen diot, zu egin zaituan Jaungoikuari, zure berotasuna palaka dezala nik eramateko moduan... Au esan eta egin zuan gurutze bat suaren gañ. Jarri zan animoz ta egin zioten egin biar ziotena. Sartu zioten burni goritua belarri gañetik betintxetaraño, eta etzuan senti izan oñazerik ta miñik.\nBukatu zutenian, lan ura ez ikustiagatik aldegin zuten erlijiosuak, itzuli ziran. Esan zien Aitak: «Nere anaiak, alaba zazute Jaungoikua, zergatik egiaz esaten dizutet eta aitortutzen det, ez detela sentitu ez suaren berotasunik, ez eta ere miñik. Eta zuek, zertako aldegin dezute emendik? Ustelak ta fede gutxikuak zerate». Sendatzalle artetsuak berriz, arriturik ikusi zutenarekin, zioten: «Egiaz gaur bai ikusi degula geok mirari aundia».\nEritasunian bezela, ondo zeguanian, berdin egiten zuan San Franziskok negar. Egiten zuan ordia ugari bere pekatuakgatik, berak zionez; bañan, egiaz, ondo garbiturik zeukan biotza. Gorputzian bizi geranok, nola gentzakegu izan osoro Jesus bildots garbiaren antza, asko aldiz egunoro paltatzen degunok? Gogorazio era onetakuetan arkitzen zuten aren negarrezko malkuak beren itur-burua. Ederki erakusten digu onekin nola gure obenen kutsuak biar ditugun garbitu, nola guztiak desegin.\nPobriaz urrikaldurik egin oi zuan ere negar. Jakin zuan beiñ andretxo bat zeguala gosiak eta erdi larru-gorrian atonduan. Aditu zituanian aren negarrak, berak ere egin zuan negar arekin batera. Agindu zuan beriala, azturik bere buruaz, eman zeiotela andretxo ari berak soñian erabiltzen zuan kapa, ta gañera ogia naikua gosia kentzeko. «Esaiozu agindu zion mandatariari, bere pobretasuna neria baño aundiagua dalako, beriak dituala ogia eta kapa; beragatik ez deitala eskerrik eman, zorra pagatzia ezta limosna egitia; bai ordia pobreguari al duanetik al duanak al duana ematia». Zer erakutsaldi ederra itz gutxian badere!


Aldundiak Bizkaidatz `Esta historia la escribes tú/Jarraitzeko prest?´ sarian parte hartzeko epea zabaldu du - Área de prensa - Bizkaia.eus\nAldundiak Bizkaidatz `Esta historia la escribes tú/Jarraitzeko prest?´ sarian parte hartzeko epea zabaldu du\n2021(e)ko ekainaren 04(a) 10:30\nBizkaidatz literatur sariaren XIII. edizio honetan sarira aurkezten direnek Alaine Agirre Garmendia idazlearen Zutunik eta makurtuta istorioarekin jarraitu beharko dute euskaraz eginez gero, eta gaztelania aukeratuz gero, Mikel Santiago Garaikoetxea idazlearen Una sorpresa de ocho patas da istorioa. Bizkaidatz sarirako lanak aurkezteko epea 2021eko ekainaren 4tik irailaren 30eko 13:30ak arte izango da.\nBizkaidatz literatur sariaren XIII. edizioa\nBizkaiko Foru Aldundiak hamahirugarren urtez jarraian deitu du Bizkaidatz Literatur Saria, bizkaitarren literatur sorkuntza bultzatu eta sustatu nahi duen ekimena.\nBizkaidatz oinarriak (pdf 1.2 MB)\nZutunik eta Makurtuta (pdf 1.5 MB)\nUna sorpresa de ocho patas (pdf 1.5 MB)


Urban Commerce 2019 - Jasangarria eta digitala izan daiteke merkataritza txikia? - Álava Emprende\nEkin Breakfast: mugikortasun jasangarria ekintzailetza-nitxo gisa\nFOARSE: Enpresen Gizarte-Erantzukizuneko XIII. Biltzarra\nUrban Commerce 2019 – Jasangarria eta digitala izan daiteke merkataritza txikia?\n2006. urtean sortu zen Urban Commerce ekimena, urte horretan egin baitzuen Vitoria-Gasteizko Udalak Hiri Merkataritzako Nazioarteko Biltzar bat antolatzearen aldeko apustua, hiria erreferentzia bihurtzeko merkataritza-indarberritze politiketan, baita modernizazioaren eta hiri-merkataritzako berrikuntzaren inguruko esperientzien trukean ere.\nUrban Commerce markan bildutako jardueren barruan, lau nazioarteko biltzar eta bederatzi jardunaldi tekniko antolatu dira 2006. urteaz geroztik.\n2019ko edizioa: “Jasangarria eta digitala izan daiteke merkataritza txikia?”\nGaur egun, digitalizazioa eta jasangarritasuna faktore erabakigarriak dira txikizkako merkataritza-jardueraren lehiakortasunaren garapenerako, pertsonen erosketa eta kontsumo-portaeretan zein negozio-ereduetan duten eragina kontuan izanda.\nEgungo merkatuaren premiei erantzun hobeak emateko bi bide dira digitalizazioa eta jasangarritasuna, eta horrelaxe molda daitezke elkarrekin, baita bata bestearen bideratzaile bezala aurkeztu ere. Esaterako, digitalizazioak bezeroarekiko harremana erraz dezake, eta horrekin batera aurrezki handiak ere eragin ditzake, denda fisikoek izaten duten energia propioaren eskaria gutxituz.\nHaatik, bateraezin gisa ere uler daitezke, digitalizazioa jasangarritasunaren etsaitzat hartzen bada. Horixe da online salmentaren ondoriozko azken miliako entregen kudeaketarekin sortzen den problematikaren kasua. Milioika joan-etorri horiek (entregak, huts egindako entregak, itzulketak) eredu jasangarri baten premia uzten dute agerian.\nEguna, lekua, izen emateak eta programa\n2019ko urriaren 31. Europa biltzar jauregia. Vitoria-Gasteiz.\nDoakoa. Izena emateko epea: 2019ko urriaren 25era arte.\n2019ko urriaren 31(e)an\nEuropa biltzar jauregia. Vitoria-Gasteiz.


Gehiago irakurri: Hasiera Ekitaldirako sarrera berriak: 'The Dawn Wall' Tommy Caldwell-ekin\nCesar Llaguno marrazkilariak trazu iradokitzailez arnasberritu du igoera hura, Ramon Olasagastik egokitutako gidoiari bizia emanez.\nGehiago irakurri: Berri-berri: 'Everest: Herri oso bat gailurrean' komikia\nMurgildu Metro Bilbaon eta gozatu CVCEPHOTO ale onenekin\nAzken urteotako ohiturari jarraituz, CVCEPHOTO lehiaketan saritutako 20 argazkiak ikusgai daude Bilboko Metroko Abando eta Moyua geltokietan; baita BBK aretoan ere, Mendi Film Festival jaialdiak irauten duen egunetan. CVCEPHOTO Donostiako Club Vasco de Camping Elkarteak antolatutako Mendiko Jardueren Nazioarteko Argazki Lehiaketa da.\nGehiago irakurri: Murgildu Metro Bilbaon eta gozatu CVCEPHOTO ale onenekin\nMendi bete diru: mendia billeteetan\nAbenduaren 31era arte Bilboko Euskal Museoan Mendi bete diru erakusketaz gozatu ahal izango da, Bilbao Mendi Film Festival-eko jarduera lez. EMMOA-Euskal Mendizaletasunaren Museoak sortutako erakusketa da, eta mendi gaietan oinarritutako mundu osoko bankuko billeteak jartzen ditu ikusgai.\nGehiago irakurri: Mendi bete diru: mendia billeteetan\n14.000 ikusle batu ditu Mendi Tour 2018k\nLiébana-Potes, 2018ko azaroak 24. Mendi Tour espedizioa Cantabrian iritsi da amaierara, Liébana eskualdeko Potes herrian bi eguneko saioa eskainita. Guztira 14.000 ikusle batu dira aurten egindako 49 Mendi Tourretan, iaz baino 4.000 gehiago!\nGehiago irakurri: 14.000 ikusle batu ditu Mendi Tour 2018k\n11.400 ikuslek babestutako Mendi Tourrak 8 geltoki azaroan\n11. BMFF edizioko filmen izen ematea zabalik\nCVCEPHOTO 4. edizioa Mendi Film Festivalen 11. edizioko irudia aukeratzeko


Polisakarido - Wikipedia, entziklopedia askea.\nErakutsi/ezkutatu Homopolisakaridoak azpiatal\nErakutsi/ezkutatu Heteropolisakaridoak azpiatal\nZelulosaren 3D egitura.\nPolisakaridoak hainbat monosakaridoz osatutako polimeroak dira.\nOligosakaridoen modura, monosakaridoen polimeroak dira, baina askoz ere katea luzeagoak eratzen dituzte. 10 monomerotik gorako gluzido bat polisakarido kontsideratzen da, baina gehienek 100 eta 1.000 monosakarido artean izan ohi dute. Bere tamaina handia dela eta, normalean, pisu handiko molekula disolbagaitzak izaten dira.\nHomopolisakaridoak[aldatu | aldatu iturburu kodea]\nMonomero bakarraren polimeroak dira homopolisakaridoak. Katea bakun edo adarkatu luzeak izan ohi dira, eta monomeroen arteko loturen arabera funtzio ezberdinak burutzen dituzte. α-lotura dutenak energia-erreserbako polisakaridoak izan ohi dira, eta β-lotura dutenak, berriz, egitura-polisakaridoak.\nEnergia-erreserbakoak[aldatu | aldatu iturburu kodea]\nEnergia-erreserbako homopolisakaridoek erregai moduan erabiltzen den glukosa metatzen dute.\nLandareetan erreserba energetiko funtzioa betetzen du. α-D-glukopiranosaren polimeroa da eta bi zati banatzen dira bere egituran: amilosa eta amilopektina.\nAlmidoiaren %20-30a hartzen du, nahiz eta espeziearen arabera nahiko aldakorrak diren portzentaje hauek. [G(1α→4)G]n motako polimero lineala da. 250-300 bat glukosa monomerorekin osatua egon ohi da eta helize itxura izan ohi du, itzuliko 6 glukosa izaten direlarik.\nAlmidoiaren egituraren %70-80 da. [G(1α→4)G]n motako polimero adarkatua da, adarren arteko loturetan [G(1α→6)G] egiturak ditu. Adarrok 25-30 glukosako agertzen dira eta hidrolisatuz gero, maltosa eta isomaltosak lortzen dira\nIodoaren presentzian α-amilosak kolore urdina ematen du, eta amilopektinak, berriz, morea.\nα-amilasa [endoglukanasa]: Entzima honek, (1α→4) loturak binaka hausten ditu α-maltosak emanez.\nβ-amilasa [exoglukanasa]: Entzima honek ere (1α→4) loturak binaka hausten ditu baina mutur erreduzitzailetik hasita. Hala, β-maltosak ematen ditu.\nEntzima desadarkatzailea: Entzima honek (1α→6) loturak apurtzen ditu eta beharrezkoa da amilopektinaren degradazio totala lortzeko. Amilopektinaren katean badira leku batzuk non entzima hau beharrezkoa den, eta hauei dextrina limite izena ematen zaie.\nAlmidoiak bezala, energia-erreserba funtzioa betetzen du, baina kasu honetan animalietan. Egitura amilopektina polimeroaren berdina da, baina askoz ere adar gehiago izan ohi ditu, 8-10 glukosako azaltzen dira, animalien behar energetikoa handiagoa delako. Gehienbat gibelean eta muskuluetan azaltzen da eta almidoiak baino pisu molekular handiagoa izan ohi du.\nGlukosak behar direnean, mutur erreduzitzailetik hasita oso azkar degradatzen den molekula da eta iodoarekin kolore granatea ematen du.\nLandareen tuberkuluetan azaltzen den polisakaridoa da. Fruktosaren [F(2β→1α)n-1] polimeroa da.\nEgiturazkoak[aldatu | aldatu iturburu kodea]\nLandareen horma zelularretan dagoen molekula, β-D-glukopiranosaren polimeroa da eta 1.500 monomero inguruz osatua egon ohi da. Molekula zurruna da, eta inguruko polisakaridoekin hidrogeno loturak sortzen dituenez, zuntzak eratzen ditu. Monomero bakoitza bestearekiko errotatuta dago eta konformazio egonkorrena 180º-koa da.\nβ-loturak apurtzeko zelulasa entzimak behar dira, zelobiosa lortzen delarik.\nArtropodoen exoeskeletoaren osagai nagusia da, eta intsektu, araknido eta onddoetan ere azaltzen da. Glukosaren monomero eratorri bat errepikatzen da, N-azetil-glukosamina [NAG], hain zuzen ere. Zelulosa bezala, molekula zurruna da, eta zuntzak eratzen ditu.\nHeteropolisakaridoak[aldatu | aldatu iturburu kodea]\nPolisakarido hauetan monomero bakar bat baino gehiago errepikatzen dira, eta normalean monomero eratorriak izan ohi dira.\nLinealak[aldatu | aldatu iturburu kodea]\nEgitura funtzioa betetzen dute animalietan eta bi polisakarido nabarmentzen dira: kondroitina eta azido hialuronikoa. Lehenengoa [D-glukuroniko(1β→3)N-azetil-galaktosamina]-ren polimeroa da, eta bigarrena [D-glukuroniko(1β→3)N-azetil-glukosamina]-rena.\nKartilagoetan azaltzen den polisakaridoa da, kate nagusitik irteten diren adar andanak luma itxura ematen diotena. Kondroitin sulfatoa edo azido haluronikoa bezalako polisakarido linealez osatutako adarrak izan ohi dira.\nAdarkatuak[aldatu | aldatu iturburu kodea]\nAlditol eta azido fosforikoz osaturiko katea lineala eta adarkaduretan monosakarido edo aminoazidoak dituzten polisakaridoak dira.\nOligopeptidoz elkarturiko hexosamina eta azukre azidoek osatutako katea linealez daude osatuak. Bakterioen horma zelularretan aurki daitezke, eta hidrolisatzeko lisozima entzimak erabiltzen dira. Entzima hauek listuan eta malkoetan dauzkagu, besteak beste.\nZelularen seinalea emateko balio duten molekula hauetan bi lotura azpimarratu behar dira, lotzen zaion aminoazidoaren arabera aldatzen dena: n-glikosidikoa eta o-glikosidikoa.\nBNF: 120497262 (data)


Erdialdea - Irungo Udala\nEgindako ekarpenen laburpena eta udal gobernuaren konpromisoak. Eguneratzea 2018/03/22\nUste dute Mendibilgo espaloiak zabalagoak izan beharko luketela oro har, alde hartan zahar-etxea baitago.\nHorrexegatik, eskatzen dute Mendibilgo desnibelak aztertu eta irtenbideak bilatu daitezen. Aldapa gurpil-aulkiaz igotzeko plataforma bat jartzea proposatu dute.\nProposamen horren bideragarritasuna aztertuko dute udaleko zerbitzu teknikoek.\nEspaloiak zabaltzeko, aparkatzeko leku asko kendu beharko lirateke. Aurreikuspenen arabera, egoitzaren inguruan oinezkoentzako pasabideak beheratu eta egokituko dira; zehazki, Zuberoa eta Juan de Albisu kaleetan (Ignacio Zuloaga eta Vicente Lafitte kaleekiko bidegurutzeetan).\nPlataforma instalatzeari, berriz, ez zaio irizten bideragarria.\nBilerara bertaratu den pertsona batek esan du Mendibilgo argiteriak ez duela errespetatzen argiteria-kutsadurari buruzko Europako araudia.\nUdaleko zerbitzu teknikoek baloratuko dute esan duena.\nInguru horretan instalatutako argiek (globoek) argi kutsadura handia eragiten dute.\nUrtero, horrelako argien ordez Europako araudiarekin bat datozenak instalatzeko kanpaina bat egiten da, zenbateko aurrekontua dagoen ikusirik. Eskaera hau erantzuteko dago. Oraingoz ez da programatu ordezkatzea.\nEskatu dute Mendibil parkeko arbolak errespetatu daitezela berritze-obrak egiten direnean.\nMendibil parkeko lanen barruan lehendik dauden zuhaitzak errespetatzea aurreikusi da, nola ez. Funtsean, lanen barruan, egungo bideak eta zerbitzu sareak berrituko dira, hala nola euri urak biltzeko sareak eta argiztapen sareak.\nMendibilen txakurrentzako leku bat eskatu du, parkea berritu behar dela aprobetxatuz.\nEz da aurreikusten aukera hori.\nZabaltza plazako baldosak berrikustea.\nHiria Mantentzeko Brigadak 2018ko ekainaren 8an egin zituen ikuskapen lanak.\nGudari kaleko espaloia oso estua da zati batzuetan, eta oinezko asko ibiltzen dira handik. Espaloian toki gehiago izateko, proposatzen dute telefoniako kableak lurperatzea eta farolak toki pribatuetara lekualdatzea.\nTelefono lineak lurperatzea konpainia hornitzaileari dagokio. Farolei dagokienez, berriz, argi publikoek lurzoru publikoan egon behar dute.\nGudari kalean arekak jartzeko eskatu dute, putzurik egin ez dadin\nAdierazi dute Juan de Albisuk Gudari kalearekin gurutzatzen den tokian urak gainezka egiten duela eta zebra-bidetik pasatzen dela.\nGaur egun, Gudari kaleko arekak egoera onean daude. Hala ere, Gudari kalearen hasieran (Gudari kalearen beraren eta Juan de Albisu kalearen arteko bidegurutzean dagoen oinezkoentzako pasabidearen ondoan), putzu bat sortzen da, arekatik datorren ur guztia ez delako husten oinezkoentzako pasabidearen aurretik dagoen hustubidetik.\nHori dela eta, azken zatian, malda egokia emango zaio arekari, ura behar bezala irits dadin hustubidera.\nFrancisco de Gainza kalean, mendebaldeko espaloiak aldapa dauka, eta arriskua sortzen die oinezkoei.\nEremu horretan esku-hartze garrantzitsu bat egin da, dagoeneko, eta espaloia hobetu egin dute, zabaleran eta materialetan.\nFrancisco de Gainza kaleko ezkerraldeko arbolak kimatzea eta eskudela jartzea aldapa gehien dagoen tokian.\nInausketari dagokionez, udal teknikariek ingurua aztertu, eta ez diote iritzi beharrezkoa aipatutako kaleko indimitreak inausteari.\nFrancisco de Gainza Beraketarekin topatzen den tokian, edukiontzien atzealdeko lorategia zaindu dadin eskatzen dute.\nToki hori garbitu eta lorategiaren egoera hobetuko da.\nHiria Mantentzeko Brigadak hesiak jarri zituen berdegunean, soropila lehengoratzeko.\nTopoaren pareko bus-geralekuan, txorko bat kendu dute, eta putzuk sortzen dira, erortzeko arriskua sortzen dutenak.\nEgoera hori konpondu da dagoeneko.\nArgiteria hobetzea Aldapeta kalean.\nHobetzeko jarduketa egingo da.\nDatozen aurrekontuen kontura hobetzea proposatuko da.\nArgiteria hobetzea Legia kalean, ez baita nahikoa.\nArgiak aldatu berri dira, eta kaleko argitasuna hobetu egin da.\nFarolak jartzea Jacobo Arbelaitzeko azkeneko zatian.\nLoiola Nortek egin zituen lanak, eta 2018ko irailean bukatu.\nAreka jartzea Migel de Astigarren.\nUdaleko zerbitzu teknikoek aztertuko dute ea kale horretan trafikoa lasaitzeko sistema bat jarri beharrik ba ote dagoen.\nAbiadurari buruzko datuak bildu dira, kontrastatzeko ea abiadura arazo orokorra den aipatutako tokian. Emaitzak kontuan izanik, teknikariek ondorioztatu dute abiadura ez dela handia.\nJuan de Albisu kaleko 14tiko sarreran eta eskuinaldera biratuz, eserlekuak eta iturri bat dauzkan plazara doan kale estu batean duela hamazazpi bat urte landatu ziren arbolak kimatzeko eskatu dute.\nAipatutako leku horretan, landatu zirenetik inoiz kimatu ez diren arbola batzuk daude. Hainbeste urte igaro ondoren, adarrak izugarri luzatu dira; hainbeste, non balkoietara sartzen baitira, eta okerrena da arbolak udaberrian loretan daudenean eltxo eta euli asko erakartzen dituztela eta ezin dela apenas leihorik ireki.\nLorezaintza Zerbitzuak aztertuko du kimatze-behar hori.\nInguru osoa aztertu, eta inausketa lan orokorrak egitea aztertuko da. 2019ko urtarrilean egin zen eskaera hau.\nProiektu bat eskatu dute Txanaleta plazarako, orain petankako jokoa dagoen lekurako. Joko horretarako erabiltzen ez denez gero, ez du irtenbiderik eta ez dago oinezkoentzako pasabiderik. Hori dela eta, maiz gizalegetik gutxi duten erabilerak ematen zaizkio eta puntu beltza ageri da.\nToki mugatua da, eta inbertsio gutxirekin sortu liteke txakurrentzako parke bat.\nEra berean, proposatzen dut eserlekuak, petrilak eta otorduetarakoa espaloira begira eta oinezkoak ibiltzen diren tokitik hurbil jartzea; horrela, ez litzateke gaizki erabiliko, eta gehiago erabiliko lirateke instalazioak.\nEzin da egin orain. Tren-geltoki berriaren proiektuak osorik ukitzen du eremu hori.\nItxaroteko zenbat denbora geratzen den adierazten duten semaforoak eskatu ditu.\nUne hauetan ez da bidezkotzat jotzen hiriko egungo semaforoak aldatzea funtzionaltasun gehigarri hori sartzeko, ez baita kritikoa eta ez dio eragiten oinezkoen segurtasunari.\nKexa, Cipriano Larrañaga kalean eta auzoko beste kale batzuetan aparkalekuak kendu direlako. Uste dute horrek eragin txarra dakarkiola merkataritzari.\nBerrurbanizazioan hartutako irtenbidea (toki argiak sortzea segurtasunean irabazteko eta TAO zuria ezartzea egoiliarren onurarako) prozesu partizipati zabal bat egin eta aztertu ondoren erabaki zen. Herritarrek eta alde horretako sektore ekonomikoek esku hartu zuten prozesu horretan.\nIradokitzen du trafikoa geldituko ez duen geraleku bat egitea topoaren geltokiaren parean.\nMugikortasun Zerbitzuak aztertuko du proposamen hori.\nAipatutako lekuan bazterbide bat egiteko, beharrezkoa izango litzateke egungo espaloia estutzea, eta, egungo espaloia estutuko balitz, bertan ibiltzen diren oinezko ugariek zailtasunak izango lituzkete ibiltzeko, eta ezinezkoa izango litzateke aipatutako geralekuan neurri egokiko berinape bat instalatzea, erabilera handia baitu.\nEskatu du zirkulazioa irekitzeko San Juango pasabidean, orain autobus eta taxiek erabiltzen duten tokian.\nMugikortasun Arloak ez du egokitzat jotzen bide hori trafiko guztiari irekitzea.\nSeinaleztapen hobetzea eskatu dute, arazoa baita hiritik ibilgailuak irtetea, bereziki Frantzia aldera.\nOraingo seinaleak berrikusi egingo dira, hiritik ateratzeko informazioa egokia dela bermatzeko.\nSeinaleak aztertu, eta egokiak direla jo da.\nColon ibilbideko mozketek arazoak sortzen dituzte garajeetara sartzeko. Eskatu du eskuinerantz biratzea uzteko, Cipriano Larrañagarantz, Mendibileko jaitsieran, Juan de la Cruz parean.\nGaur egun, dagoeneko aplikatzen da trafiko irtenbide bat, Udaltzaingoko agenteek kontrolatuta, mozketa zabala denean.\nLuis Marianoko bidetik pasatzeko txartelak eskatu ditu alde horretako bizilagunentzat.\nBeste batzuetan adierazi izan denez, Mugikortasun Arlotik ez da egokitzat jotzen eskaera hori.\nEgoiliarrentzako TAO eskatu dute Joaquín Gamónen.\nUdaleko zerbitzu teknikoek aztertuko dute proposamen horren bideragarritasuna/edokitasuna.\nAztertu egingo da proposamena.\nIradokitzen du Cipriano Larrañaga kaletik, Zabaltza plazatik eta Argentinar Errepublika kaletik ibilgailu gutxiago ibili dadin, Mendibiletik desbideratzea ibilgailuen trafikoa, baita Jacobo Arbelaiz kaletik ere.\nUne hauetan ez da bidezko ikusten irtenbide hori.\nUdaltzaingoko agenteek gehiago zaintzea motoen zarata eta bizikletak espaloietatik ibiltzea.\nZaintza areagotu egingo da bi arazo horietan.\nOhiko kontrolak egiten dira.\nAskotan ez dira erabiltzen minusbaliatuentzako tokiak. Gehiago kontrolatu beharko lirateke erabilera horiek.\nEskatu du berrikusi dadila matrikularik agertzen ez duten eta minusbaliatuaren txartelaren zenbakia aipatzen duten tokien hirugarren modalitatea.\nAparkatzeko toki erreserbatu horiek kontrolatzeko kanpaina egingo da.\nOhiko kanpainak egiten dira trafiko-kanpainen urteko planaren barruan.\nZaintza polizial handiagoa Mendibileko parke aldean eta Irunen oro har.\nAhal den neurrian, zaintza-lan gehiago egingo dute agenteek.\nOhiko zaintza egiten ari da parkeetan.\nEskatu du gehiago zaindu daitezela Colon ibilbideko farmaziaren pareko eserlekuan gaua pasatzen duten pertsonak, batzuetan gatazkak eta zikinkeria sortzen baitituzte.\nEz dago gatazkarik egoera horrekin. Eremu pribatuan lo egiten du, jabearen baimenarekin.\nTxarangen ordutegiak zaintzea (adierazi dute Legia kalean txarangaren bat pasea dela 4:00etan).\nEra berean, gaueko aisia lekuetan herritarrek gauean sortzen duten zarata eta batzuetan izaten diren gizalegearen aurkako jokabideak zaintzea.\nZaintza-lan horiek hobetzeko ahalegina egingo da, baina ulertu behar da zaila dela gaueko aisia gozatzen dutenek kaleetan egiten duten zarata kontrolatzea\nKultura Sailak baimendutako jarduerek eragindako eragozpenak direla eta, herritarrak eskatzen duenean, zaratak zaintzen ditugu, eta Hirigintza Departamentura igortzen dugu, orientabide gisa, behar diren neurriak har ditzan.\nGainera, Udaltzaingoak, Kultura Sailarekin lankidetzan, baimena emateko ordutegia mugatzeko lan egiten du, eragozpenak direla eta.\nGaueko aisian sortzen den zaratan esku hartzea eskatu dute, Joaquín Gamón eta Legia kaleetako zenbait tokien sonometroak jarri ondoren egin den zarataren azterketatik abiatuta.\nOstalaritzako Mahaia suspertuko da, Txingudiko Zerbitzuak bertan sartuta, eta han landuko dira arazo horiek.\nEskaletasuna eta prostituzioa kontrolatzeko eskatu dute.\nOhiko kontrolak eta ikuskapenak egiten dira, indarrean dagoen araudia betetzen ez dela ikusten denean.\nZaintza-kamerak eskatu dituzten Joaquín Gamónerako.\nEz da aurreikusten kale horretan kamerarik jartzea horretarako.\nKexa, bidea garbitzen duten makinek gauean zarata egiten dutelako. Zehazki, Berrotaran eta Foruen karriketan, enbarazu gehiago sortzen dute makina horiek, kaleko jardueragatik maizago ibiltzen direlako.\nGarbitzeko makina elektrikoak jarriko dira pixkanaka, eta horiek askoz ere eragin akustiko txikiagoa dute.\nLangileen prestakuntza amaitzen denean, abian jarriko da garbitzaile elektrikoa erdialdean.\nEskatu du udalak berrikusi dezala Mendibil gunean zarata sortzen duen makineriaren egoera.\nUdalak jarduera pribatuko eremuan jarduteko, salaketa bat jarri behar da.\nEskatu du Ficobako kartel argiduna kentzeko aukera aztertu dadila, Donostian erosteko dohainik aparkatzera gonbidatzen dutenak.\nFICOBAko arduradunekin harremanetan jarri eta eskatuko zaie ez ditzatela kontratatu horrelako iragarkiak, ez baitute laguntzen udalak sustatzen duen bertako merkataritza sustatzea.\nEskatu du aztertu dadila Mendibil Merkataritza Guneko horma iparraldean botatzeko aukera.\nEz da bideragarria. Eraikitzeko proiektuan aurreikusi behar zen.\nInformazioa eskatu dute 2017ko aurrekontu partizipatiboetan bozkatu zen Colon ibilbidean Euskotreneko bideak estaltzeko proiektuaren kontratazioaren egoerari buruz.\n“Trenbide gunean Plan Nagusiaren Aldaketaren” idazketaren barruan sartu da Azterlana.\nDiru-laguntzak eskatu dituzte, aulki elektrikoak erosteko.\nEz da kontuan hartzen udalak laguntza-lerro hori irekitzea une hauetan.\nEskatu du hotzaren zerbitzurako den tokia apirilera arte irekita egotea, beste eguraldi gorabehera batzuk kontuan hartuta, ez soilik hotz-denboraldiak.\nEra berean, eskatu du toki horretan armairuak, pertxak eta pertsona horiek egonaldia errazteko gauzak jartzea.\nDagoeneko hasi dira gaueko zentro berria “Ospitale zaharrean”, jantoki sozialaren ondoan, egokitzeko obrak\nZentro berriak urte osoan irekiko du gauero.\n2018ko azaroaren 26an hasi da gaueko zentroko zerbitzua ematen: Zerbitzuak negu sasoian 29 plaza edukiko ditu (2018ko azaroaren 1etik apirilaren 30era, meteorologia kontuan hartu gabe).\nEkipamendu berri honek hobetutako elementu nahikoak ditu alojamendua lortzen duten pertsona guztientzat. literak, koltxoiak, burukoak, kotoizko maindireak eta toallak, edredoiak, takilak, armairuak,...\nGosaria eta afaria ematen zaie gizarte jantokian.\nHiri bultzada, ekonomia eta ogasuna\nEskatu du neurriak hartu daitezela Irungo erdialdean merkataritza suspertzeko. Eztabaida bat egin beharra dago Irungo merkataritzaren egoerari buruz.\nHiri bultzada, ekonomia eta ogasuneko udal-eremua hainbat jarduera-programatan ari da lanean helburu horrekin.\nTMIZetan, hobaria jaso beharko lukete ibilgailu hibridoek.\nUdaleko zerbitzu teknikoek aztertuko dute proposamen hori.\nIrungo Udalak hobari hau dauka onartua:\nMotor elektriko bat edo gehiago eta barne-errekuntzako beste bat bateratzen dituen motor hibridodun ibilgailuei dagokien zergaren kuotaren %50aren baliokidea, betiere fabrikak homologatuta daudela, isuri kutsatzaileak gutxitzeko katalizagailuak sartuz.\nAutogasa edo GLP petrolio-gas likidotua erabiltzen duten turismo-ibilgailuei aplikatzen zaien zerga-kuotaren %50ari dagokiona aplikatu ahalko da.\nArtikulu honen 3. Atalean aplikatutakoa gorabehera, Autogasa edo GLP petrolio-gas likidotua erabiltzen duten ibilgailuei dagozkien hobariei buruz, 2018an eragina izango dutenak bakarrik 2018ko otsailaren 28ra arte eskatu ahalko dira.\nAipatutako hobariak lortzeko, ibilgiluaen titularrek, Udal honetako erroldan inskribatuak egoteaz gain, eskaera egin beharko dute, eta eskaeran, ibilgailuaren ezaugarriak, matrikula eta onuraren arrazoia adierazi beharko dituzte. Gainera, alegatutakoa egiaztatzen duten agiriak aurkeztu beharko dituzte.\nHalaber, hobariak aplikatzeko nahitaezkoa izango da zergaren ordainketan egunean egotea. Baldintza hori nahitaezkoa da hobaria emateko, eta ez bada betetzen, galdu egingo da eskubidea.\nOrdenantza Fiskalak link honetan kontsultatu daitezke: Ordenantza Fiskalak


Irakurtzea, a zer plazera! - ERA\nIrakurtzea, a zer plazera!\nBizitzako plazer handienetako bat da irakurtzea. Liburuek hamaika mundu eta egoeratara garamatzate, eserlekutik mugitu gabe. Barrea edo negarra eragiten digute, ametsen eta irudien munduan murgiltzen gaituzte…. Azken finean, eleberriek zerbait sentiarazten digute. Modu batera edo bestera, bizitza bera ikus daiteke liburuetako istorioetan, dela abenturazko istorioa, dela maitasun istorioa… Horregatik, bizitzari buruz pentsarazten digute eta gogoetara bultzatu. Ez al da, bada, irakurtzea kulturaren oinarri?\nBadakigu irakurtzea zeinen onuragarria den seme-alaben garapenerako: hizkuntza aberasten laguntzen du; kontzentratzeko gaitasuna eta memoria handitzen ditu; eskolako errendimendua indartzen du; irudimena, afektibitatea eta enpatia sustatzen ditu; eta hamaika bertute gehiago ditu. Laburbilduz, irakurtzeak haurrak hazten laguntzen du, bere zentzu zabalenean. Euskaraz eginez gero, gainera, hizkuntza sendotzeko balioko dio baita hizkuntzaz gozatzeko ere, izan etxe euskaldunekoa zein ez horren euskaldunekoa.\nSeme-alabekin tarte eta une atsegin asko igaro ditzakegu familia giroan, esku artean liburu bat dugularik.\nBaina batzuetan ez da erraza irakurtzeko ohiturak sustatzea, batez ere, moduarekin asmatzea garrantzitsua delako. Gauza guztiekin bezalaxe, zeregin honekin ere komenigarria izaten da zer egin dezakegun jakitea, eta, are gehiago, zer ez dugun inoiz egin behar. Ondoko gida lagungarri gerta dakizueke.\nEgunero irakurtzeko tartea gordetzea.\nGogoa piztea, edozein une eta egoeratan irakurtzeko aukera eskainiz.\nEredua izan. Zuk irakurtzen baduzu, hark ere irakurriko du.\nProposatu, iradoki eta askotariko aukerak eskaini.\nKontuan hartu bere gustuak. Egiten dituen galdera eta iruzkinetan erreparatu eta jakinen dituzu bere gustuak. Horrela, liburu edo irakurgai egokiak aukeratu ahalko dituzu.\nLagundu irakurtzen ari den bitartean, eta konpartitu irakurritakoa. Hala, biek gozatuko duzue.\nIrakurri haur txikitxoei, ozen eta keinuez lagunduta, irakurketa errealago izan dadin.\nLiburua tortura-tresna bilakatzea, atseginak ez diren zereginak eskatuz (hiztegia lantzea, ariketak edo laburpenak egitea…) edo zigor bezala erabiltzea (logelara irakurtzera bidaltzea).\nHaurrari esatea lehen haurrek gehiago irakurtzen zutela, frustrazioa eragiten du eta.\nHaurrek entretenimendu gehiegi dituztela pentsatzea. Gauza guztiak bezalaxe, lehentasun kontua da.\nUmeari irakurtzea gustatzen ez bazaio, errua berari egoztea. Aztertu zergatik gertatzen den eta bilatu irtenbideak (zerrenda honetaz baliatu).\nBeti estilo bereko liburuak eskaintzea. Haurrek (eta helduek) oso gustu ezberdinak ditugunez, ahalik eta aukera gehien eskaini behar da irakurketa kuttunak aurkitzeko.\nIrakurtzera behartzea, kontrako efektua lortuko duzu eta.\nEta nondik hasi edo zer aukeratu ez dakienarentzat, Galtzagorri elkarteak bere web-gunean liburu sorta luzea eskaintzen du, zenbait kategoriatan banatuta: nobedadeak, ezinbestekoen zerrenda, urtero argitaratutako hoberenak, adinaren araberakoak… Zeuek aukeratu, eta gozatu istorioekin!\nGehiago: badakizu, ikasten, literatura


Nukleoi - Wikipedia, entziklopedia askea.\nNukleoi nukleo atomikoa osatzen duten partikulei deritze, neutroi eta protoiei alegia. Nukleoan dauden protoi eta neutroien kopuruak adierazten du masa zenbakia (A). Neutroi kopurua lortzeko zenbaki atomikoa (Z) (elementuaren protoi kopurua) masa zenbakiari (A) kentzen zaio.\nHala ere, nukleoaren masa ez da osatzen duten nukleoien masen batuketa, masa totala batuketa hori baino txikiagoa izatea eragiten duen ekartuta mantentzen dituen lotura energia bat baitago (masa eta energiaren arteko baliokidetza erlatibista dela eta).\nBNF: 12152669r (data)